Prognoza tražnje nafte smanjena\nTanjug\t27.11.2008 21:01\nOčekuje se da će tražnja nafte u svetu ove i sledeće godine malo pasti, što će biti prvo smanjenje u proteklih četvrt veka, izazvano najgorom krizom od 1930.\nPrema anketi agencije Rojters, u kojoj su učestvovali analitičari, banke i industrijske grupacije, globalna tražnja sirove nafte će 2008. i 2009. godine pasti za po 20.000 barela na dan, na 86,03 odnosno 86,01 milion barela.\nOčekivanje manjeg pada tražnje predstavlja veliku promenu u odnosu na anketu iz avgusta, kad su stručnjaci prognozirali da će sledeće godine tražnja biti gotovo milion barela na dan veća nego 2008.\nTražnja "tečnog zlata" nije padala još od početka osamdesetih, posle naftne krize iz 1979. i velike recesije u SAD.\n"Svetski rast bruto domaćeg proizvoda (BDP) je glavni pokretač rasta tražnje nafte, a zbog aktuelne finansijske krize očekuje se rast BDP od samo 1,2 odsto sledeće godine", izjavio je direktor za istraživanja tržišta sirovina "Dojče banke" Majkl Luis.\n"Rast tražnje nafte obično zaostaje za rastom BDP u svetu za oko dva odsto, tako da možemo da očekujemo pad tražnje nafte", dodao je Luis.\nPredviđa se da će najveći pad zabeležiti članice Organizacije za ekonomsku saradnju i razvoj (OECD), odnosno najrazvijenije zemlje sveta, u kojima se očekuje da će recesija biti najteža. Te zemlje su već ove godine bile izložene šoku od naglog rasta cene nafte.\nAnalitičari takođe očekuju da će potrošnja nafte u zemljama sa naglim razvojem, poput Kine i Indije, nastaviti da raste i u 2009, ali sporijom stopom nego ranije. Predviđa se da će države izvan OECD 2009. ostvariti rast tražnje nafte od 840.000 barela na dan, prema rastu od 1,33 miliona barela na dan iz 2008.


Ovo je dvadeset najmoćnijih zemalja svijeta – The PRESTIGE\nSvijet 18.03.2017. države, Kina, najmoćnije zemlje, Rusija, SAD\nSudeći prema studiji “Najbolje zemlje” koju je sproveo “US News and World Report”, najmoćnija zemlja svijeta su SAD\nRangiranje 80 zemalja svijeta vršeno je na osnovu velikog broja faktora, poput kulturne istorije, ekonomskog i političkog uticaja, vojne snage, kvaliteta života i sl. U anketi, koja je za cilj imala otkrivanje toga kako svijet vidi određene nacije na globalnom nivou, učestvovalo je više od 21.000 biznismena, članova društvene elite i običnih građana.\nUprkos turbulentnoj političkoj godini i ostavci premijera Matea Rencija, Italija i dalje ima treću po redu najjaču ekonomiju u Eurozoni.\nUprkos tome što se kotira vrlo nisko po moći i globalnom uticaju, Australija je dospjela na listu zahvaljujući visokom životnom standardu\nTurska predstavlja kapiju između Bliskog Istoka i Evrope, a ova veza izuzetno je bitna za obje strane zbog trenutnih nemira u okolnim zemljama.\nSa BDP-om od 42.384 dolara, Francuska je jedna od najjačih ekonomskih sila u Evropi. Njen dalji uticaj na svijet proteže se kroz njenu nauku, politiku, kulturu i možda ljubav iznad svega.\nRiječ je o visoko razvijenoj naciji sa velikim međunarodnim ekonomskim, političkim, naučnim i kulturnim uticajem. Iako se ne zna kako će izlazak iz Evropske Unije uticati na njenu budućnost, čini se da je u do sada ova zemlja uspjela da prevaziđe sve izazove.\nSkoro 75 odsto ispitanika izjavilo je da je izgubilo poštovanje prema SAD nakon dolaska Donalda Trampa na vlast. Ipak, njen ekonomski, politički, kulurni i umjetnički uticaj i danas oblikuje svijet, a budžet za vojnu odbranu od 600 milijardi dolara i činjenica da je u pitanju vodeća svjetska ekonomska sila zaslužni su za to što se SAD nalaze na vrhu ove liste. (Independent)


Počinje isplata subvencionisanih stambenih kredita - BGnekretnine blog\nPočinje isplata subvencionisanih stambenih kredita\nprogram subvencionisanja stambenih kredita, subvencija za stanove, subvencionisani krediti, subvencionisani stambeni krediti, Uredba o subvencionisanim stambenim kreditima\nNovosti, Tržište 011 Jan 2014\nMinistarstva finansija i privrede potpisala 370 ugovora o subvencionisanim stambenim zajmovima\nUkupno 370 kupaca stanova, koji mesecima čekaju na odobrenje subvencionisanih stambenih kredita, konačno mogu da očekuju da im novac "legne" na račune. Kako je "Novostima" potvrdila Maja Kosovčević, v. d. direktora Nacionalne korporacije za osiguranje stambenih kredita, ministarstva finansija i privrede potpisali su svih 370 ugovora o dodeli subvencionisanih stambenih zajmova, zaključno sa 6. januarom.\n- Svi zahtevi za subvencionisanim kreditima koji su do 13. decembra prošle godine preuzeti od strane Nacionalne korporacije i za koje je doneta odluka biće realizovani nakon što banka uputi NKOSK-u zahtev za isplatu - objašnjava Maja Kosovčević. - Reč je o 370 zahteva u ukupno odobrenom iznosu od 200 miliona dinara.\nOvim su, praktično, utrošena sva sredstva u iznosu od jedne milijarde dinara, koliko je Uredbom za 2013. godinu bilo predviđeno za subvencionisanje ove vrste zajmova. Subvencije su, budžetom za 2014. ukinute, tako da će, u ovoj godini, svi kupci kvadrata kroz bankarske zajmove morati da računaju na komercijalne uslove i veće učešće, nego što je to omogućavalo subvencionisano kreditiranje.\nNa pitanje kada bi ovih 370 kupaca stanova mogli da se nadaju konačnoj isplati sredstava iz kredita, direktorka Kosovčević kaže:\n- Očekujemo uskoro, banke su sada na potezu. Nacionalna korporacija je u mogućnosti da istog dana odgovori na zahtev banke za isplatu subvencionisanog dela stambenog kredita, tako da zastoja u isplatama neće biti.


UEFA ukinula zabranu, sada je sve na državama - MaxBet Sport\nUEFA ukinula zabranu, sada je sve na državama\nIzvršni odbor UEFA je na video sastanku u sredu ukinuo ograničenja broja gledalaca do 30 odsto kapaciteta stadiona i odgovornost po pitanju povratka navijača na tribine prabacio na države. Rukovodeće telo evropske kuće fudbala uzelo je u obzir podatak da je situacija sa koronavirusom različita od zemlje do zemlje i zbog toga donelo ovakvu odluku.\nNa meču Grčka – Gruzija, naša kladionica nudi kvotu 4.15 za igru X-1.\nTo znači da bi Srbija u dogledno vreme mogla da dozvoli povratak gledalaca. Sve će da zavisi od epidemiloške situacije, a procenu će da daju nadležne institucije.\nUEFA je istovremeno ostala pri odluci od 1. oktobra prošle godine kojom se zabranjuje prisustvo gostujućih navijača na mečevima u njenoj organizaciji. Ova odluka važiće bar do finala Lige šampiona.\nIzvršni odbor evropske kuće fudbala odlučio je da na predstojećem Šampionatu Evrope i u mečevima Lige nacija bude dozvoljeno maksimalno pet izmena. Isto pravilo važi i u kvalifikacijama za Svetsko prvenstvo.\nTagovi:Fudbalski savez SrbijekoronavirusUEFA\nBELGIJANCI SE “RASPALI”, SAMO SU TRI EKIPE DOBRE Kakve sezone su imali timovi koji su igrali protiv srpskih predstavnika u Evropi?


Svetska šampionka raznosi pice da bi mogla da plati put na Olimpijske igre - Telegraf.rs\n23/03/21 | 07:52 ≫ 08:17\nSvetska šampionka raznosi pice da bi mogla da plati put na Olimpijske igre\nSve to jer je Britancima budžet za Peking skresan za 8 miliona funti\nElisa Kristi, svetska šampionka u brzom klizanju iz 2017. godine, prinuđena je da radi kao raznosač pica u Notingemu kako bi prikupila novac za putovanje na Zimske olimpijske igre u Pekingu 2022. godine.\nElisa je istovremeno i desetostruka šampionka Evrope u brzom klizanju, ali je morala da se suoči sa činjenicom da je svim britanskim učesnicima u zimskim sportovima srezan budžet za 8 miliona funti, iako se radi o jednoj od najtrofejnijih takmičarki iz ove zemlje.\nKristijeva, koja je dugo vodila borbu s depresijom, izjavila je da bi medalja u Pekingu bila idealan završetak karijere.\n- Sve što radim činim kako bih osvojila medalju u Pekingu i kako bih otklonila nedostatke sa prošlih Igara. Istovremeno, pokušavam da se borim sa stigmom mentalnih problema i to je još jedan veliki cilj - poručila je Elisa Kristi.\nOna je pre nekoliko godina otkrila i da je dobijala pretnje smrću uoči Zimskih olimpijskih igara u Sočiju 2014, gde nije uspela da se izbori za medalju, ali se nada da će ovog puta imati više sreće.\nVideo: Ruska šampionka se kupala u ledenoj rupi na Bogojavljanje\nSrpske rukometašice dobile rivala u baražu za SP 2021.\nRaznosio pice, a imao korona virus: Zbog njega 70 osoba u Indiji je u karantinu


LŠ: Seltik srušio Barsu, Mozes za pobedu Čelsija – Nadlanu.com\nLŠ: Seltik srušio Barsu, Mozes za pobedu Čelsija\nObjavljeno 7. nov 2012. / 17:32:59\nFudbaleri škotskog Seltika napravili su veliko iznenađenje i u Glazgovu savladali ekipu Barselone sa 2:1 u četvrtom kolu G grupe Lige šampiona, dok je Bajern kod kuće "preslišao" Lil sa 6:1 u F grupi.\nIako su se uoči meča sa Barselonom u Seltiku pribojavali goleade i ubedljivog poraza, izabranici Nila Lenona hrabrom igrom su došli do spektakularne pobede. Viktor Vanijama je u 21. minutu “načeo” Katalonce, a senzaciju je najavio Toni Vat 10 minuta pre kraja. Iznenađujući poraz samo donekle uspeo je da ublaži Lionel Mesi u nadoknadi vremena.\nU drugoj utakmici ove grupe Benfika je u Lisabonu pobedila moskovski Spartak sa 2:0, a heroj domaćih navijača bio je dvostruki strelac Oskar Kardoso. Ekipa Bajerna je u Minhenu deklasirala nedorasli Lil, a tri od šest pogodaka za domaću “mašineriju” postigao je iskusni Klaudio Pizaro.\nValensija je u drugoj utakmici F grupe bez većih problema izašla na kraj sa Bate Borisovim, a proslavio se dvostruki strelac Feguli. Čelsi je u Londonu, uz mnogo muke i sreće, savladao Šahtjor iz Donjecka sa 3:2, a pobedonosni gol postigao je rezervista Viktor Mozes golom u četvrtom minutu sudijske nadoknade vremena. Reprezentativac Srbije Branislav Ivanović odigrao je svih 90 minuta za Čelsi.\nU drugoj utakmici E grupe ekipa Juventusa je sa 4:0 ispratila iz Torina danski Nordsjeland i na taj način pokazala da se oporavila od šokantnog poraza protiv Intera prošlog vikenda u Seriji A.\nTurski Galatasaraj je u H grupi u gostima savladao rumunski Kluž sa 3:1 i sačuvao realne šanse za plasman u osminu finala elitnog takmičenja. Centralna ličnost ove utakmice bio je trostruki strelac Jilmaz.\nČelsi – Šahtjor 3:2 (Tores 6, Oskar 40, Mozes 90+4 – Vilijan 9, 47)\nJuventus – Nordsjeland 4:0 (Markizio 6, Vidal 23, Đovinko 37, Kvaljarela 75)\nBajern – Lil 6:1 (Švajnštajger 5, Pizaro 18, 28, 33, Roben 23, KRos 66 – Kalu 57 )\nValensija – Bate Borisov 4:2 (Jonas 26, Soldado 29. penal, Feguli 51, 85 – Bresan 53, Mozolevski 83)\nBenfika – Spartak 2:0 (Kardoso 55, 69)\nSeltik – Barselona 2:1 (Vanijama 21, Vat 83 – Mesi 90+1)\nBraga – Mančester Junajted 1:3 (Alan 49. penal – Van Persi 80, Runi 84. penal, Ernandez 90+2)\nKluž – Galatasaraj 1:3 (Sugu 53 – Jilmaz 18, 61, 74)\nTABELA: Mančester Junajted 12, Galatasaraj 5, Kluž 4, Braga 3.\nBora pustio Čedi pesmu o drogi!\nMinistarka Slavica Đukić Dejanović savetuje – 14 udaha vraća mir


Ponovo u Beogradu: Koncert Dina Merlina u oktobru\nZa sve ljubitelje muzike Dina Merlina, odlična vest!! Poznati bosanski muzičar održaće koncert u Beogradu 24 oktobra, u Kombank Areni, što je potvrđeno na njihovom sajtu.\nOva objava se nalazi i na oficijalnoj stranici Dina Merlina na društvenoj mreži Fejsbuk.\nDino Merlin je poslednji put gostovao u Beogradu pre 4 godine, kada je imao čak 3 uzastopna koncerta.\nJoš uvek nisu poznate cene ulaznica, ni kada se puštaju u prodaju.


COOL - Okreni novi list i pogledaj kampanju za IKEA katalog\nMediji i MarketingCOOL - Okreni novi list i pogledaj kampanju za IKEA katalog\nCOOL – Okreni novi list i pogledaj kampanju za IKEA katalog\nIKEA katalog se preselio online, a agencija Sivo pronašla je način da ljubiteljima kataloga to saopšti na zanimljiv i duhovit način.\nSlogan “Okreni novi list” sugeriše na pozitivnu promenu, i istovremeno na okretanje listova u katalogu. Za razliku od štampanog kataloga, digitalni katalog znači dostupnost, pa je jedan od glavnih ciljeva kampanje upravo približavanje ideje o tome da su sva IKEA rešenja i kreativne ideje dostupni u svakom trenutku i svuda.\nZa tri različita tržišta: Srbiju, Hrvatsku i Rumuniju, osmišljeno je više kreativnih rešenja koja se nadovezuju na glavni slogan. Naslagani stari katalozi sugerišu na dugu tradiciju IKEA kataloga, na koju se savršeno nadovezuje laptop sa naslovnom stranom novog kataloga.\nNamera kreativnog tima bila je da istakne nostalgiju i emotivnu vrednost rituala listanja štampanog IKEA kataloga, pa je osmišljen i dodatni slogan “Stvari se menjaju, inspiracija ostaje”. U vizualnim rešenjima dominiraju stvari koje su se ranije koristile u svakodnevnom životu, a sada su u malo drugačijem obliku. Time je istaknuto da se stvari menjaju, ali na bolje, funkcionalnije i praktičnije načine, a kod posmatrača je dodatno pojačan osećaj emotivne povezanosti sa brendom.


Praktično, svi poverioci kojima ove firme ne izmiruju obaveze na vreme moći će da blokiraju račune navedenih preduzeća. To može da stvori dodatni problem u tim kompanijama, a u kojima danas ima oko 56.000 radnika.\nU Ministarstvu privrede, kako za „Blic“ kaže ministar Igor Mirović, pokušavaju da nađu rešenje. - Na našu inicijativu formirana je radna grupa čiji je zadatak da nađu rešenje za probleme u preduzećima u restrukturiranju koji bi mogli da proisteknu iz odluke Ustavnog suda - objašnjava Mirović.\nOn dodaje da za sve firme u restrukturiranju moraju da se imaju čisti računi.\n- Grube procene su da svako treće preduzeće može uz dobrog investitora izaći iz restrukturiranja. Gde je to moguće, firme će biti ozdravljene uz stečaj, a neke će biti likvidirane - zaključuje Mirović.


Propast nekadašnjeg jugoslovenskog giganta: Nerazjašnjena "smrt" Hidrogradnje - B92\nIzvor: Al Jazeera nedelja, 13.10.2019. | 13:49 -> 15:45\nJasmin Arifiæ je 1988. godine dobio posao mehanièara u jednoj od najveæih evropskih graðevinskih kompanija - Hidrogradnji u Sarajevu. Danas, 31 godinu kasnije, on je èlan steèajnog odbora koji rasprodaje imovinu posrnule Hidrogradnje, kako bi se pokrili nagomilani dugovi.\nArifiæ kaže da je njegov primarni cilj danas izboriti se da od prodaje ostataka nekadašnjeg graðevinskog giganta njegove radne kolege i on dobiju novac koji im kompanija duguje, ali sve ide dosta teško jer se veliki poverioci, poput banaka, takoðe bore za ostatke Hidrogradnje.\nOd nekadašnjih 5.000 radnika u Hidrogradnji, danas ih je ostalo tek nešto više od stotinu koji rade u nekoliko ogranaka preduzeæa koji su još uvijek u funkciji i prave profit, poput kamenoloma ili Hidrogradnjine firme za proizvodnju betonske galanterije.\n"Nekada smo u Hidrogradnji zaraðivali pristojne plate, dok nam kompanija danas duguje u proseku oko 40 plata, i mnogo više od toga na ime poreza za penziono i zdravstveno osiguranje", kaže Arifiæ za Al Džaziru.\nSarajevska Hidrogradnja je samo jedno od brojnih javnih preduzeæa u Bosni i Hercegovini koja su tokom rata u zemlji devedesetih godina devastirana, a onda su dokrajèena postratnom privatizacijom i lošim odnosom prema njima od strane dve entitetske vlade u Bosni i Hercegovini, koje su nasledile vlasništvo u javnim preduzeæima nakon raspada Jugoslavije i okonèanja rata.\nImovina Hidrogradnje koja se nalazi u BiH i inostranstvu poèetkom sedmice je ponuðena na javnoj licitaciji za nešto više od 100 miliona KM (50 miliona evra). Prodaju se kamenolomi kompanije u Hadžiæima i Kaknju, poslovne zgrade u Sarajevu, hale i zemljište u Mostaru, motel kod Sarajeva, imovina kompanije u Libiji kao i neke druge nekretnine Hidrogradnje.\nTri godine ranije Vlada Federacije BiH, kao veæinski vlasnik Hidrogradnje, dala je zeleno svetlo upravi za pokretanje steèajnog postupka. Radnici to razumeju kao potez kojim federalne vlasti zauvek žele da raskrste sa nekadašnjim gigantom i pošalju ga u istoriju. Vlada pak govori o racionalizaciji i gašenju onih Vladinih kompanija koje ne donose novac.\n"Nadam se da bi se u poslednjem trenutku mogla pojaviti neka meðunarodna graðevinska korporacija koja bi kupila Hidrogradnju i nastavila proizvodnju", kaže Arifiæ, mada je, kaže, svestan da su izgledi za tako nešto mali.\nUkupan dug Hidrogradnje prelazi stotinu miliona KM (50 miliona evra), koliko se procjenjuje i vrednost nekretnina Hidrogradnje koje su sada na prodaji.\n"Traži se raèunica da se prodajom kompanije izmire sva dugovanja. Videæemo koliko æe se u tome uspeti", kaže Arifiæ, svega nekoliko dana nakon što je steèajni upravnik raspisao oglas za prodaju imovine Hidrogradnje.\nOsnovana dve godine nakon završetka Drugog svjetskog rata 1947. godine odlukom tadašnje vlade Narodne Republike Bosne i Hercegovine, Zemaljsko graðevinsko preduzeðe Bosne i Hercegovine Hidrogradnja vrlo brzo je izrasla u jednu od vodeæih evropskih i svjetskih graðevinskih preduzeæa, sa godišnjim prometom od više stotina miliona amerièkih dolara, što je za uslove pedesetih godina prošlog stoljeæa ali i kasnije znaèilo sam svjetski vrh.\nNakon svojih prvenaca – hidroelektrane Jajce i Jablanica u BiH, kompanija je izašla na meðunarodno tržište.\nPotpis Hidrogradnje danas nose neki od najveæih tadašnjih graðevinskih poduhvata na istoku, poput hidroelektrane Al Kadisi u Iraku ili distributivna mreža u regiji Sirt u Libiji, ali i neki drugi mega projekti poput brane Lipkovo u Makedoniji.\nHidrogradnja, kao i neke druge kompanije poput Energoinvesta, TAS-a, Famosa, UNIS-a i drugih pozicionirali su tadašnju jugoslovensku privredu u sam vrh evropske ekonomije.\nU portfoliju Hidrogradnje stoji da su 1986. godine osvojili šesto mesto na listi deset vodeæih kompanija na srednjeistoènom tržištu, a 1990. osmo mesto na listi deset vodeæih kompanija u oblasti hidro-projekata.\nSenad Hafizoviæ, nekadašnji generalni direktor Hidrogradnje, kaže za Al Džaziru da je cena onoga što je ostalo od Hidrogradnje i što se sada prodaje verovatno realna, ali je za njega apsurdna èinjenica da federalna Vlada Hidrogradnju uopšte prodaje. Èak i sada kada se oèekuje gašenje kompanije, on veruje da u div vredi uložiti novac i da se on može oporaviti, što bi, uveren je Hafizoviæ, moglo pokrenuti kompletan graðevinski sektor u zemlji, i podiæi ekonomiju Bosne i Hercegovine koja je jedna od najlošijih u Evropi.\nKaže i da sama èinjenica da je Vlada Federacije BiH odobrila prodaju ostataka Hidrogradnje, a da prethodno nije izvršena detaljna analiza dugovanja i potraživanja Hidrogradnje, govori da tu ima dosta propusta. Praktièno, Hafizoviæ više nije siguran da uopše postoji kvalitetna procena vrijednosti kompanije. On sve to vidi kao ciljani proces urušavanja Hidrogradnje, kako bi se prikrila višemilionska pljaèka u Hidrogradnji, koja se odvijala u kontinuitetu od završetka rata u BiH do danas.\nKao primjer Hafizoviæ navodi dug iraèke vlade prema Hidrogradnji, nastao nakon rata u Iraku, koji iznosi oko 320 miliona dolara. Osim da je taj dug evidentiran, kaže Hafizoviæ, ne postoji nikakva druga informacija o tome da li je taj dug naplaæen ili otpisan.\n"Ako jeste naplaæen, trebalo je predstaviti jasan dokaz o tome gde je taj novac završio, ili, ako je otpisan, trebalo je da postoje dokazi i o tome", kaže Hafizoviæ, dodajuæi da je dug Iraka prema Hidrogradnji priznala i Vlada Iraka kao i komisija Ujedinjenih naroda, ali da je sudbina tog novca danas nepoznata.\nZa Hafizoviæa je apsurdno da je Hidrogradnja delom radila i tokom rata u BiH devedesetih, ali ne može da posluje skoro 30 godina kasnije, kada je tržište otvorenije.\nKriminal pred oèima pravosuða\nHafizoviæ je Al Džaziri rekao da ga zabrinjava to što je Državno tužilaštvo Bosne i Hercegovine, kao i Agencija za istragu i zaštitu BiH (SIPA) izuzela ogromnu dokumentaciju iz Hidrogranje, ali posle toga nije otvorena nijedna istraga.\n"Mislim da je interes da se kompanija što pre ugasi, i da se sakriju razmjere kriminala u Hidrogadnji", kaže Hafizoviæ.\nStotine radnika Hidrogradnje su 2013. godine proveli 45 dana u protestima pred zgradom Vlade Federacije BiH i drugih državnih institucija u Sarajevu, ali su pomaci u njihovim zahtevima bili minimalni.


DRUGI NACIONALNI KONGRES MLADIH NA KOSOVU\nPod motom „Budućnost ima glas. Osnažite svoj glas!”, Kosovski nacionalni kongres mladih, uz podršku Friedrich-Ebert-Stiftung-a (FES), u hotelu Grand, 24.09.2019., uspešno je završio Drugi Nacionalni kongres mladih koji je u fokusu imao zabrinutosti, zahteve i težnje mladih naše zemlje prema prisutnim panelistima, a posebno liderima zemlje, u nastojanjima da njihov glas odjekne i postane odlučujući faktor u različitim procesima donošenja odluka.\nDogađaju je prisustvovalo preko 250 predstavnika omladinskih organizacija i centara, studentskih sindikata i predstavnika lokalnih i međunarodnih institucija. Da bi ujedinio glas kosovske omladine oko problema sa kojima se suočavaju, Kongres mladih pozvao je premijerske kandidate zemlje iz 5 glavnih stranaka/koalicija na ove parlamentarne izbore koji se održavaju na Kosovu. Prvi panel, u sastavu: direktor Friedrich Ebert Stiftung, Frank Hankte, potpredsednik u političko-ekonomskom odeljenju Ambasade SAD, gđa. Alison Storsve, obratio se prisutnima u sali motivacionim porukama, a Enis Durguti iz Kongresa mladih predstavio je posao koji je učinjen za godinu dana od prošlog Kongresa koji je održan u maju.\nNa drugom panelu, pozvani premijerski kandidati imali su priliku da se obrate mladima, naglašavajući prioritete svojih političkih programa za mlade Kosova. Uprkos mogućnosti lidera političkih stranaka da razgovaraju sa mladima, samo se njih dvojica odazvala njihovom pozivu, Albin Kurti, iz Pokreta Vetëvendosje i Fatmir Limaj, iz koalicije NISMA-AKR.\nDrugi su odlučili da se ne suočavaju sa mladima i njihovim zahtevima koji su, pre svega, bili poziv na poboljšanje trenutne situacije i njihovo uključivanje u procese donošenja odluka. Štaviše, učesnici su se prisutnim kandidatima obratili sa zahtevima iz oblasti donošenja odluka, obrazovanja, zapošljavanja, društvenog i kulturnog života i o mladima koji napuštaju zemlju.\nTakvo veliko interesovanje mladih Kosova da budu deo Drugog kongresa samo motiviše Nacionalni kongres mladih Kosova da nastavi da se bavi njihovim problemima i izazovima, u cilju objedinjavanja glasa mladih i daljeg osnaživanja uloge i položaja mladih u procesima donošenja odluka i u društvu.


Kobijev šut najgori u posljednjih 55 godina | Banjaluka.net\nBrajant ima 37 godina, nedavno je objavio povlačenje i mučio se sa povredama, pa ove sezone igra ubjedljivo najgore u karijeri. Prema bazi podataka Basketball Reference, Kobi je na putu da ima najgori procenat šuta još od sezone 1960/1961, kada je Vudi Soldsberi iz igre imao 29,9%.\nOsim njega, nijedan drugi NBA igrač nije imao procenat šuta ispod 31% od 1954. godine, a Brajant ove sezone za sada šutira skandaloznih 30,5% iz igre. “Konkurencija“ Kobiju jeste i ruki Denvera Emanuel Mudijej, koji za sada ima 32,5% šuta iz igre.\nNajgori procenat šuta u ovom milenijumu imao je plej Šarlota Kemba Voker u sezoni 2011/2012 (36,6%), a prošle sezone Trej Burk je imao 36,8% šuta iz igre. Tandem Brajant-Mudijej na putu je da ih ’prešiša’.\nTokom karijere Brajant je osvojio pet NBA titula, dva puta je bio MVP finala, jednom MVP sezone. Bio je 17 puta učesnik Ol-star vikenda, četiri puta MVP na Ol-staru, 11 puta je biran u najbolju petorku lige, devet puta u najbolju defanzivnu petorku.\nBio je dva puta pobjednik u takmičenju u zakucavanju, a i najbolji je strelac u istoriji Lejkersa u kojima je i proveo čitavu karijeru. Trenutno je treći strijelac u istoriji NBA iza Karima-Abdula Džabara i Karla Melouna, a samo je Vilt Čembrlen (100) ubacio više poena od njega na jednoj NBA utakmici (81).


Manifestacija "Dani pozorišta u Srebrenici"\nHome / Kultura&obrazovanje / Manifestacija “Dani pozorišta u Srebrenici”\nManifestacija “Dani pozorišta u Srebrenici”\nOmladinski savjet Srebrenice u saradnji sa JU ”Kulturni centara Srebrenica” organizuje “Dane pozorišta u Srebrenici”.\nProgramom su predviđene predstave do oktobra mjeseca, a zvanično otvranje planirano je sutra 28. marta u 18.00 časova u sali Kulturnog centra Srebrenica.\n“Realizacijom ovog i sličnih projekata imamo namjeru aktivno se uhvatiti u koštac sa svim izazovima i preprekama te biti pozitivan model uključivanja mladih u izgradnji zdravog društva. Manifstacija je pozitivna, afirmacijska i kreativna platforma za sve ljude koji inače nemaju prostor da se pojave i razmjene iskustva”, navodi se u saopštenju.\n– 28.03.2017. godine svečano otvaranje manifestacije “Dani pozorišta u Srebrenici” u velikoj sali Kulturnog centra Srebrenica sa početkom u 18.00h;


SO FOČA: ODBORNICI ZATRAŽILI KONTROLU U OBLASTI RADA | www.opstinafoca.rs.ba\nSO FOČA: ODBORNICI ZATRAŽILI KONTROLU U OBLASTI RADA\nOdbornici SO Foča usvojili su zaključak da nadležne inspekcijske službe izvrše kontrolu zaposlenih radnika, uplate doprinosa i poštovanja radnog vremena u svim preduzećima, radnjama i ustanovama na području ove lokalne zajednice, kako bi se ustanovio tačan broj zaposlenih i nezaposlenih lica, ali i uticalo na smanjenje broja radnika na crno i kršenja radničkih prava.\nZatražili su da se formira Privredni savjet čija bi osnovna uloga bila rad na poboljšavanju privrednog ambijenta i privlačenju investitora, te da načelnik opštine formira radnu grupu koja će predložiti način rješavanja infrastrukturnih problema u indistrijskoj zoni Brod na Drini.\nOdbornici su usvojili većinom glasova izvještaj o izvršenju opštinskog budžeta za period od 1. januara do 30. juna ove godine.\nU prvoj polovini 2017. godine, opština Foča naplatila je 4.459.331 KM prihoda, odnosno 38,64 odsto od godišnjeg plana, dok je u istom periodu potrošila 4.694.175 KM ili 40,68 odsto od planiranih godišnjih troškova.\nNaplaćeno je 45,30 odsto od planiranih poreskih prihoda, dok su neporeski prihodi u prvih šest mjeseci na nivou od 31,34 odsto od godišnjeg plana.\nMirjana Davidović, načelnik Odjeljenja za finansije opštine rekla je da je ovo samo presjek stanja na kraju prve polovine godine, te da je dinamika punjenja budžeta različita po mjesecima i da je u drugoj polovini godine priliv sredstava veći.\nNavela je primjer da su sredstva od šumskih sortimenata u prvoj polovini iznosila 180.000, a da je u julu i avgustu naplaćeno 300.000 maraka.\nOdbornici su usvojili novu odluke o bezbjednosti saobraćaja na području opštine, kojom će se uskladiti sa najnovijim zakonskim izmjenama.\nOdlukom se, na teritoriji opštine Foča, reguliše režim saobraćaja i ograničenja, zaustavljanje i parkiranje, te obučavanje kandidata za vozače motornih vozila, a predviđeno je i formiranje savjetodavnih tijela za bezbjednost saobraćaja.\nDonesena je i odluka o raspisivanju javnog konkursa za izbor i imenovanje članova upravnih odbora Centra za kulturu i informisanje, Apoteke Foča, Centra za socijalni rad i Muzeja Stara Hercegovina, usvojeni su izvještaj i program rada Dječijeg vrtića “Čika Jova Zmaja za direktora ove javne ustanove ponovo je imenovana Slađana Vladičić.


"ŠOKIRANI SMO, TUŽNI! BIO JE PRAVI UZOR SVIMA!" Dvostruki svetski prvak PRONAĐEN MRTAV! - Sportal\nPlač Foto: Stare Slike\nD. N. - Vest objavljena: 10:32 - 08.07.2020\nDvostruki svetski šampion u snoubordu Aleks Pulin pronađen je mrtav u svojoj domovini, Australiji.\nOvaj 32-godišnjak, koji je nosio zastavu na Zimskim olimpijskim igrama u Sočiju 2014, uočen je od strane jednog ronioca kako nepomično leži na dnu okeana, u blizini Kvinslendove Zlatne Obale.\n"On je bio u lovu na ribu sa harpunom. Na obalu su ga doneli prolaznici, a tu su spasioci i lekari pokušali da ga ožive, ali bezuspešno", ističe portparol hitne pomoći Kvinslenda.\nAleks Pulin je prethodno na društvenim mrežama objavljivao svoje fotografije upravo iz podvodnog ribolova, ali i dok pliva i surfuje.\n"Aleks je bio omiljeni član naše organizacije i mnogo će nam nedostajati. Neverovatan sportista, voljeni član reprezentacije i pravi uzor, svima... Mnogo nam sada nedostaje", ističu u Olimpijskom komitetu Australije.\nIzraze saučešća uputili su i brojni australijski sportisti, a svi su saglasni da je u pitanju bila "krajnje ljubazna, nežna osoba".\n"Svetu će nedostajati tako talentovano ljudsko biće, dvostruki šampion planete i to bez ega, bez sebičnosti. Svima je bio najbolji drug", poručio je bivši australijski brzi klizač Stiven Bredburi, prenosi BBC.\nPulin je titule prvaka sveta osvojio 2011. i 2013. godine, a u snoubord krosu je predstavljao Australiju na Zimskim olimpijskim igama 2010, 2014. i 2018. godine.\nZimski sportovi Aleks Pulin Snoubord Snouborder Tragedija Podvodni ribolov


JAVNI POZIV ZA DODELU POMOĆI ZA REŠAVANjE STAMBENIH POTREBA IZBEGLICA KROZ NABAVKU GRAĐEVINSKOG MATERIJALA ZA POBOLjŠANjE USLOVA STANOVANjA - Blace Info Press\nKomisija za izbor korisnika za dodelu pomoći za rešavanje stambenih potreba izbeglica kroz nabavku građevinskog materijala, obrazovana rešenjem Predsednika opštine Blace broj III- 02-1251/2021 dana 28.05.2021. godine raspisuje Javni poziv za dodelu pomoći za rešavanje stambenih potreba izbeglica kroz nabavku građevinskog materijala za poboljšanje uslova stanovanja.\nPredmet javnog poziva je rešavanje stambenih potreba izbeglica dodelom paketa građevinskog materijala za poboljšanje uslova stanovanja na teritoriji opštine Blace za jedno porodično domaćinstvo.\nPomoć je bespovratna i odobrava se za kupovinu građevinskog materila neophodnog za poboljšanje osnovnih uslova stanovanja pri čemu dodeljena suma iznosi 600.000 dinara.\nPomoć je namenska i dodeljuje se za završetak započete gradnje ili adaptaciju neuslovnih stambenih objekata, u cilju poboljšanja uslova stanovanja porodičnih domaćinstava korisnika koji imaju prebivalište/boravište na teritoriji opštine Blace.\nPotrebna dokumentacija se dostavlja na pisarnici Opštinske uprave opštine Blace ili putem pošte na adresu Opština Blace, ulica Karađorđeva broj 4, 18420 Blace sa naznakom „Za javni poziv – građevinski materijal za izbegla lica“.\nRok za podnošenje prijave sa potrebnim dokazima je 09. jul 2021. Godine.\nSledeća vest Domaćini blačkog kraja: Najmlađi blački “poljoprivrednik”\nPredhodna vest Otvoren konkurs za festival „Lektirići ex ju fest“\nVaša IP adresa: 66.249.64.186


Region – Страна 386 – Studio B\nVulin: RS će biti sačuvana\nRepublika srpska (RS) će biti sačuvana i presuda Haškog tribunala ni na koji način ne utiče na nju, rekao je ministar za rad, zapošljavanje, boračka i socijalna pitanja i predsednik Pokreta socijalista Aleksandar Vulin.\nDamnjanović: Zastavama Velike Albanije nije mesto na stadionu\nPoslanik Slobodarske partije Austrije (FPO) u bečkoj skupštini Nemanja Damnjanović osudio je korišćenje nacionalističkih zastava na jučerašnjoj prijateljskoj fudbalskoj utakmici reprezentacija Austrije i Albanije u Beču...\nNa prijateljskoj utakmici fudbalskih reprezentacija Austrije i Albanije u Beču danas su albanski navijači nosili i nacionalističke zastave.\nGrčka počela evakuaciju kampa u Idomeniju\nGrčka je počela da evakuiše migrante iz kampa u Idomeniju na granici sa Makedonijom, dok je priliv izbeglica na grčka ostrva u Egejskom moru usporen, saopštili su zvaničnici.\nBIH: Poginuo deminer, dvojica povređena\nJedan deminer je poginuo, a dvojica su povređena jutros u mestu Hajvazi, opština Osmaci u Bosni i Hercegovini.\nTromesečna beba iz Dorjana u Makedoniji ima sve simptome Zika virusa uključujući i anomalije na jednom delu lobanje i neuobičajeno malu glavu, rekli su pedijatri na Univerzitetskoj klinici u Skoplju koji su bebu primili pre dve i po nedelje, javila je MIA\nBorisov: Bugarska da podigne zaštitnu ogradu ka Grčkoj\nBugarska je spremna da podigne ogradu na granici ka Grčkoj da bi zaustavila migrante koji planiraju da tuda krenu, nakon zatvaranja balkanske rute, izjavio je premijer Bojko Borisov.\nDodik: Ne može biti nikakvih posledica po Republiku Srpsku\nPredsednik RS Milorad Dodik presudu Radovanu Karadžiću u Hagu smatra nepravdom, jer nasuprot tome, kako kaže, niko od onih koji su činili zločine protiv Srba nije odgovarao ni politički ni individualno.


Prevodilac srpsko litvanski onlajn\nBesplatan onlajn prevod sa srpskog na litvanski\nPrevodilac srpsko litvanski\nBesplatan srpsko-litvanski prevodilac za prevođenje pojedinačnih reči, fraza i kratkih tekstova. Za prevođenje sa srpskog na litvanski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na litvanski\nSrpsko-litvanski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na litvanski ne prevodi više od 1.000 znakova po prevodu.


Volvo razmatra sklapanje automobila u Rusiji - 06.06.2015, Sputnik Srbija\nKompanija „Volvo kars“ mogla bi da počne proizvodnju putničkih automobila na teritoriji Rusije, piše ruski list „Izvestija“. 06.06.2015, Sputnik Srbija\nvesti, rusija, evropa, svet, volvo automobil, proizvodnja, ekonomija\n15:40 06.06.2015 (Osveženo: 00:55 26.08.2021)\n© AFP 2021 / JONAS EKSTROMER / TT / TT NEWS AGENCYVolvo, znak\n© AFP 2021 / JONAS EKSTROMER / TT / TT NEWS AGENCY\nKompanija „Volvo kars“ mogla bi da počne proizvodnju putničkih automobila na teritoriji Rusije, piše ruski list „Izvestija“.\nAnalitičari švedske kompanije, koja je deo kineskog koncerna „Džili“, kojem je 2010. godine „Ford“ prodao „Volvo“, razmatraju sve opcije takvog poteza.\n„Trenutno pripremamo studiju izvodljivosti proizvodnje automobila u Rusiji i ovo pitanje smatramo vrlo ozbiljnim“, rekao je predsednik ruskog predstavništva „Volvo kars“, Majkl Malmsten.\n„U ime ‘Volvoa’ želim da kažem da ne nameravamo da odemo iz Rusije. Spremni smo da ovde podnesemo sve nedaće koje su se desile ili će se desiti u bliskoj budućnosti“, naglasio je Malmsten.\nPrema mišljenju stručnjaka, broj kompanija koje bi mogle da preuzmu ugovorno sklapanje „Volvoa“ u Rusiji nije velik. Najverovatniji pretendenti su „GAZ“ i „Autotor“ koje imaju velike neiskorišćene proizvodne kapacitete. Proizvodnja bi mogla da dostigne i do 30.000 automobila godišnje.\nU Autotoru su pozitivno ocenili mogućnost pojave novog partnera.\n„Otvoreni smo za sve predloge usmerene na razvoj proizvodnje, povećanje lokalizacije, stvaranje novih radnih mesta i rešavanje zadataka od strateškog značaja za ekonomiju regiona“, rekli su u „Autotoru“.\nU grupi „GAZ“ su naveli da kompanija ima „kapacitete, razvijenu infrastrukturu, kvalifikovane radnike i iskustvo da organizuje proizvodnju bilo kog svetskog automobilskog brenda“.


Fudbaleri Crvene zvezde u subotu (18 sati) dočekuju Zemun u 26. kolu Superlige Srbije i pokušaće da na tom meču naprave još jedan korak ka odbrani titule nacionalnog prvaka.\nCrveno-beli će imati dodatni motiv da se raduju na toj utakmici, pošto će upravo protiv Zemuna biti proslavljen 74. rođendan kluba, a ovaj meč bi mogao da bude istorijski. Naime, ukoliko Zvezda ne izgubi, biće joj to 52. meč u domaćem prvenstvu bez poraza, čime bi bio oboren rekord koji je prethodna generacija ostvarila između 1999. i 2001. godine, a koju je sa klupe vodio Slavoljub Muslin.\nKarte za ovaj duel koštaju 100 dinara i sav prihod će biti doniran u humanitarne svrhe.\n- Nisam neko ko priča unapred, ali je ova generacija veoma kvalitetna i definitivno je ostavila trag u klupskoj istoriji. Trudimo se i dobro je što nas prate rezultati, ako ostvarimo rekord, biće to još jedno lepo priznanje za naš rad. Pozivam navijače da dođu u što većem broju i da zajedno proslavimo rođendan, posebno zbog humanog gesta kluba. Zvezda je još jednom pokazala društveno-odgovornu crtu - rekao je trener Crvene zvezde Vladan Milojević.\nStrateg crveno-belih je pohvalo govorio o narednom protivniku.\n- Dolazi nam ekipa čije igre od početka prvenstva nisu ispraćene bodovima koje zaslužuju. Treba biti obazriv, rival je dobar, a velika sanga mu je u Dejanu Đurđeviću. Drago mi je što se vratio u srpski fudbal, trener je koji predstavlja spoj mladosti i iskustva. Očekujem kvalitetnu fudbalsku predstavu.\nMilan Borjan je meč protiv Mladosti propustio zbog povrede\nProkomentarisao je Milojević i kadrovsku situaciju u ekipi.\n- Više ćemo znati posle treninga. Borjan je znatno bolje, a raduje i odlična partija Popovića u njegovom odsustvu. Mrkela i ja smo insistirali na njegovom dovođenju i prethodni meč je potvrdio da je to bila dobra odluka - zaključio je Milojević.


Zašto Sivu knjigu NALEDA nazivaju "biblijom reforme" - Izazov\nZašto Sivu knjigu NALEDA nazivaju „biblijom reforme“\nRadio-televizija Srbije\t 23. februara 2021. 13:14\nJelena Bojović, direktorka za regulatornu reformu, podeća da su sa "Sivom knjigom" krenuli 2008. godine na samom početku i da je ona, kako je rekla NALEDOV legat a da im je posebno drago što je često u Parlamentu nazivaju "biblijom reforme".\n"Siva knjiga je važna jer smo s njom krenuli s idejom da preduzetnici, privrednici, građani u njoj definišu probleme u poslovanju, ekonomiji Srbije i da daju neka rešenja. Tako da je `Siva knjiga` upravo skup problema s kojima se privreda suočava", istakla je za JUtarnji program Bojović.\nNaglasila je da se najveći broj preporuka odnosi na Ministarstvo finansija, ali i da raduje da je najveći broj preporuka iz tog sektora i rešen. Takođe, dodaje da je rešen i problem preporuka u vezi zdravstvenih knjižica, smanjenje broja uplatnih računa za plaćanje poreza i doprinosa na zarade sa 12 na jedan račun.\nTo je kako ističe jedan od većih uspeha na početku "Sive knjige". Dodaje i da su već napisali 268 preporuka od kojih je čak polovina rešena.\nViše od 100 birokratskih procedura\nBojović objašnjava da svake godine bude više od 100 birokratskih komplikovanih procedura i da NALED probere oko 100 na koje može da da predlog ili savet kako da se one reše.\nKao poseban uspeh ističe uspostavljanje Registra poljoprivrednika da lakše podnose zahteve za dobijanje podsticaja posebno sada u pandemiji. Dodatno, preporuke koje je u prethodnoj godini NALED definisao jeste elektronski zdravstveni karton, smanjenje opterećenja zarada, kao i večna tema i preporuka parafiskali neporeski namet.\n"U `Sivoj knjizi` su navedene dve velike preporuke NALEDA koje su rešene. Jedna je elektronske javne nabavke koja je krenula od ove godine i to je jedna od značajnijih reformi u domenu Ministarstva finansija.\nDruga je dostava rešenja katastru putem poštanskog operatera i na novi elektronski način. To su i dve najveće promene koje su se desile tokom 2020. godine", naglasila je Bojović.\nTakođe, napominje bilo je i dosta drugih rešenja kao što je donošenje Zakona o fiskalizaciji koji je preporuka NALEDA u "Sivoj knjizi" oko deset godina, zatim elektronske fakture…\nNajveći problem s kojim se susreću je situacija kada nije jasno ko je nosilac neke promene.\n"To su situacije kada imamo preporuke a više ministarstava treba da se sastane i da rešava. E tu se dešava da se ne zna zna šta je čija odgovornost i da niko ne preduzima liderstvo i tu može da bude najveći problem. Zbog toga smo često kroz naš rad insistirali na formiranju koordinacionih tela", objasnila je Bojović.\nSpecijalna nagrada RTS-u\nSpecijalno priznanje dobiće RTS za uspešnu zajedničku realizaciju konkursa "Magija je u rukama nastavnika" kada smo birali najbolje i najkreativnije nastavnike i profesore onlajn nastave u osnovnim i srednjim školama u vreme vanrednog stanja.\nNaglašava i da se trude da nagrade i pomognu onim ljudima koji su im najviše pomogli. Sarađuju sa RTS-om dosta dugo i RTS im, kako je istakla pomaže da ispromovišu one preporuke i one probleme koje privreda ima i da tako zajedno utiču na donosioce odluka da stvari promene.\n"U ovom slučaju Ilija Cerović je dobitnik specijalnog priznanja, pre svega zato što smo zajedno radili na konkursu `Magija u rukama nastavnika`, a drugi segment je nastava na daljinu koja je fantastično realizovana od strane RTS-a i zahvaljujući gospodinu Ceroviću", naglasila je Bojović.\nTakođe, navela je da će NALED nagraditi i druge ljude koji su ispred državnih organa uspeli da se izdvoje i da pomognu privredi.\nDodala je da će nagradu dobiti i list "Danas", Aleksandar Milošević, koji je posebno izveštavao o ekonomskim reformama pogotovo u martu, aprilu i maju što je posebno značajno.\nOsim njega NALED nagrađuje i dva predstavnika državnih organa Slavica Savič državna sekretarka Ministarstva finansija i Mihailo Ivanović direktor Kancelarije za IT upravu, koji je bio prema njihovoj oceni jedan od vodećih ljudi za digitalizaciju u prošloj godini.\nTakođe Naled će dodeliti i Grupno priznanje za sve ljude koji su mu pomogli i učestvovali u realizaciji projekata, poručila je Jelena Bojović.


Protesti zbog male kazne počiniteljima silovanja - Klix.ba\nBiH Protesti zbog male kazne počiniteljima silovanja\nProtesti zbog male kazne počiniteljima silovanja\n9.11.2006. u 15:15\nU organizaciji Koordinacionog tijela nevladinih organizacija i boračkih udruženja općine Tuzla, danas je održan javni protestni skup građana Tuzle "Zaustavimo nasilje – zaštitimo djecu".\nReakcija je to na eskalaciju nasilja u gradu, ali i nedavno izrečenu nisku sudsku presudu počiniocima silovanja maloljetne djevojčice ometene u razvoju, koje se dogodilo u toaletu Sportskog centra "Mejdan" u Tuzli.\nSkup je počeo u 11.55 na Trgu slobode, ispred nekadašnje zgrade općine Tuzla, gdje su se velikom broju građana obratili predstavnici Koordinacionog tijela protestnog okupljanja.\nPotom su svi zajedno krenuli u protestnu šetnju gradom, nakratko se zaustavili ispred Ministarstva unutarnjih poslova Tuzlanskog kantona (MUPTK) i na kraju ispred zgrade Kantonalnog suda u Tuzli.\nOrganizatori skupa i veliki broj građana Tuzle, koji su podržali ovo protestno okupljanje, na ovaj način izrazili su nezadovoljstvo na sudsku presudu za krivično djelo silovanja maloljetne djevojčice ometene u psihičkom razvoju, a kojom je počiniocima ovog gnusnog djela izrečena najniža kazna predviđena zakonom.\n"Cilj skupa bio je na miran i dostojanstven način izraziti nezadovoljstvo sigurnosnom situacijom na području općine Tuzla, koja je ozbiljno pogoršana u posljednje vrijeme. Zahtijevamo hitnu promjenu aktulenog sigurnosnog stanja sa ciljem zaštite integriteta građana, a posebno djece", poručili su organizatori protestnog okupljanja.\nDa je sigurnosna situacija u Tuzli ozbiljno pogoršana jučer je u svom izvještaju, vijećnicima u Općinskom vijeću Tuzla, potvrdio i načelnik Policijske uprave Tuzla i novoizabrani policijski komesar Tuzlanskog kantona Nedim Mutapčić.


Napadi na Kristinu Ljevak i TVSA su neprihvatljivi Upravni odbor Udruženja BH novinari najoštrije je osudio političke pritiske na JP Televizija Sarajevo (TVSA), kao i zahtjeve za smjenom v.d. direktorice Kristine Ljevak\nMedij koji potpuno kontrolira politika Od samog osnivanja prije 21 godinu, Televizija Sarajevo bila je pod utjecajem političkih elita. Za čelne ljude imenovani su lojalni kadrovi koji su osiguravali da se u programu govori samo ono što bi odgovaralo strankama koje su na vlasti\nTV KANTONA SARAJEVO: Televizija čiji rad građani plaćaju tri puta! Ukupan prihod od marketinga TVSA u 2014. godini je iznosio 652.384 KM i činio je manje od 20% ukupnih prihoda TVSA. Prema analizi koju je provela RAK, procenat prihoda od marketinga 2012. godine za TVSA je iznosio nešto manje od 16%, a od svih 12 javnih televizija, samo su dvije imale slabiji rezultat – Prijedor i Rudo


Košarka - Pioniri “Kris Krosa” među osam najboljih u državi\nNapisano u kategoriji Košarka, 14 maja, 2018\nU Beogradu u dvorani Mega Fektori je od 11.-13.maja odražan završni turnir prvenstva Srbije za pionire uzrasta do 15 godina.Učestvovalo je osam ekipa koje su se kroz kvalifikacije izborile za ovo veliko takmičenje.\nČast pančevačke i vojvođanske košarke branio je KK “Kris Kros”. Porazom u četvrtfinalu od zemunske “Mladosti” 72:45, ekipa “Kris Kros”-a je završila takmičenje plasmanom od 5-8 mesta. Takmičenje u ime saveza je otvorio naš proslavljeni reprezentativac Igor Rakočević.\nPrvak Srbije postala je KK “Crvena Zvezda MTS” koja je u finalu savladala “Mladost” iz Zemuna 86:71, dok je u borbi za treće mesto “Banjica Mega” savladala “Vizuru Beograd” 87:71.\n“Ogroman uspeh za klub i sve čestitke momcima i treneru Biljani Stanković. Biti na ovakom velikom takmičenju je velika čast. Još jednom smo pokazali da se u Pančevu dobro radi i da se igra dobra košarka. S obzirom na sve nedaće koje su nas pratile ove godine ovo je sjajan rezultat”\n– istakao je Vladimir Ilić, prvi čovek kluba.


BytyqiBrothers.org - Pokrenut sajt za rasvjetljavanje ubistva braće Bytyqi | Info-ks.net\n14.05.2014 u 15:09\nBytyqiBrothers.org Pokrenut sajt za rasvjetljavanje ubistva braće Bytyqi\nFatos Bytyqi, brat ubijenih američkih državljana albanskog porijekla i američki diplomata Robert L. Bari pokrenuli su sajt BytyqiBrothers.org sa ciljem da podstaknu novu srpsku vladu da poslije 15 godina rasvjetli ubistvo.\n"Poslije 15 godina odugovlačenja, došlo je vrijeme da srpsko tužilaštvo za ratne zločine pogleda iza zavjese ćutnje i da djeluje i utvrdi odgovornost najodgovrnijih za ratne zločine", naveo je bivši ambasador, sada pro bono savjetnik porodice Bytyqi.\nFatos Bytyqi čija su tri brata ubijena 1999. tokom sukoba na Kosovu naveo je da uprkos 15-godišnjim pritiscima njegove porodice, beogradskog Centra za humanitarno pravo i vlade SAD nije bilo ozbiljne istrage o ubistvu njegove braće.\nSada je vrijeme da se sruši zid ćutanja, a nova vlada u rukama ima mehanizme da to učini, navodi se na sajtu i dodaje da slučaj Bytyqi, kako su zaključili i Human Rights Watch, Evropska komisija i Centar za humanitarno pravo, nije izolovan problem.\nBudući da nova srpska vlada teži članstvu Srbije u EU i da taj cilj podržavaju i SAD, vrijeme je da se riješe ovaj ali i drugi slučajevi ratnih zločina s kraja prošlog vijeka u koje su umiješani isti pojedinci koji su ubili i braću Bytyqi, piše na sajtu BytyqiBrothers.org.\nBraća Bytyqi, američki državljani albanskog porijekla, ubijeni su tokom sukoba na Kosovu 1999. godine. Nakon hapšenja i izdržane kazne zbog ilegalnog prelaska granice, oni su iz zatvora u Prokuplju odvedeni u Nastavni centar MUP-a u Petrovu Selu i ubijeni. Njihova tijela pronađena su u obližnjoj grobnici.\nTužilac za ratne zločine Vladimir Vukčević izjavio je krajem 2013. da je tužilaštvo došlo do saznanja da je naredbu za ubistvo trojice braće Bytyqi 1999. godine izdao tadašnji ministar unutrašnjih polova Vlajko Stoiljković.\nVukčević je za RTS rekao da je naredba išla preko generala tadašnje službe javne bezbjednosti Vlastimira Đorđevića do tadašnjeg zamjenika komandanta za obuku specijalnih jedinica policije Gorana Radosavljevića Gurija.


Vesti online / Vesti / Hronika / Pacijentkinja u Vranju umrla, lekar bio mrtav pijan dok joj je ukazivao pomoć\nOva informacija potvrđena je od izvora u Zdravstvenom centru Vranje, dok su iz Policijske uprave Vranje potvrdili da je rad na ovom slučaju u toku, ali da u ovom trenutku ne mogu da saopšte više detalja.\nKako pišu mediji, lekar koji je intervenisao imao je 1,2 promila alkohola u krvi. Prema priči očevidaca, doktor se teturao, saplitao i nije bio u stanju da pacijentkinji pruži pomoć.\n- Tehničar je pokušao reanimaciju, ali nije uspeo, i sve se završilo smrtnim ishodom - kaže jedan od izvora iz ZC.\nOn dodaje i da je pijanog lekara suprug preminule žene jurio da "ga ubije", ali i da ga je u tome sprečio jedan stariji čovek.\nIntervenisala je policija i lekaru Hitne pomoći je određeno zadržavanje. Takođe, smenjena je načelnica Hitne pomoći Danijela Ilijev, kao i glavna sestra.


Turbo servis tradicija duga 30 godina – ZoomUe\nby branko · 12 марта, 2014\nUŽICE-Turbo servis Užice je lider na tržištu u servisu i prodaji turbokompresora, visokoventilarora i pumpi za vodu na teritoriji Srbije i zemalja bivše Jugoslavije.\nTurbo servis radi već 30 godina.Svoju poziciju na tržištu održavaju stalnim usavršavanjem kadrova,primenom savremene tehnologije, širenjem distributivne mreže, sve u okvirima implementiranog sistema menadžmenta kvaliteta ISO 9001-2008.\nKvalitet je dokazan mnogobrojnim sertifikatima, zastupništvima vodećih proizvođača turbokompresora i visokoventilatora, kao i velikim brojem zadovoljnih kupaca.Stalni napredak Turbo servis sprovodi kroz obuke 45-toro zaposlenih, investiranjem u opremu i tehnologiju, sve u cilju povećanja kvaliteta proizvoda.\nU Turbo servisu remontuju sve tipove turbokompresora za motore sa unutrašnjim sagorevanjem za putnička vozila,kamione,građevinske i poljoprivredne mašine,industrijske i brodske motore.Remont turbokompresora se obavlja za 3 sata.Veliki broj remontovanih turbokompresora u predstavništvima i magacinu u Užicu omogućava zamenu starog za remontovani ili novi turbokompresor bez čekanja.\nTurbokompresore i sve delove iz svog prodajno servisnog programa Turbo servis šalje brzom poštom,kurirskim službama i autobuskim linijama u sva mesta u Srbiji i zemljama u okruženju.Garancija Turbo servisa za sve remontovane turbokompresore je 12 meseci.\nKao uvoznik i ekskluzivni distributer vodećih svetskih proizvođača Borg Warner,Holset,MHI i BEHR Turbo servis na lageru ima širok asortiman novih delova pomenutih proizvođača za motore putničkog i teretnog programa , po sistemu zamene staro za novo.Turbo servis je prvi u istočnoj Evropi investirao u opremu za ispitivanje kalibrcije turbokompresora sa promenljivom geometrijom najnovije generacije.\nOpremljenost servisa i snabdevenost magacina podržanog savremeniminformacionim sistemom omogućavaju brzo i fleksibilno reagovanje na sve zahteve korisnika uz garanciju i prihvatljive cene.\nTurbo servis će od 14.-23.marta učestvovati na Sajmu automobila u Beogradu gde će predstaviti svoju ponudu.\nSuzbijanje ambrozije (VIDEO)\nRadionice ulične umetnosti u Požegi\nZa statuu „Velike Srbije“ 20 miliona dinara (VIDEO)\nNext story Pomoć porodici Mitrašinović\nPrevious story Parastos Zoranu Đinđiću


Vojislav Šešelj ponovo počinje da uzima hranu | Međunarodni krivični sud za bivšu Jugoslaviju\nVojislav Šešelj ponovo počinje da uzima hranu\nHag, 8. decembar 2006.\nVojislav Šešelj je obavestio Međunarodni sud da će ponovo početi da uzima hranu i prihvatiti zdravstvenu negu, što je odbijao od 11. novembra 2006.\nLekar Međunarodnog suda počeo je sa pregledom Vojislava Šešelja kako bi utvrdio u kakvom je stanju i koje korake treba smesta preduzeti u cilju očuvanja njegovog zdravlja.\nŠešelj je obavestio Međunarodni sud o tome da je odluku doneo imajući u vidu današnju odluku Žalbenog veća, kao i obaveze koje je preuzeo Sekretarijat kako bi se izašlo u susret mnogim Šešeljevim zahtevima vezanim za organizovanje njegove odbrane. Žalbeno veće je svojom odlukom usvojilo Šešeljevu žalbu na odluku Pretresnog veća da mu se nametne branilac u pripravnosti.\nŽalbeno veće je svojom odlukom poništilo celokupan sudski postupak u ovom predmetu nakon naloga Pretresnog veća da Sekretarijat imenuje branioca u pripravnosti. Suđenje Šešelju se odgađa sve dok on ne bude u stanju da u potpunosti učestvuje u postupku kao optuženi koji samog sebe zastupa.\nRešavajući po Šešeljevoj žalbi, Žalbeno veće je istaklo da izuzetno ceni napore Pretresnog veća da obezbedi pravično i ekspeditivno vođenje ovog suđenja, ali da ipak smatra da je Pretresno veće zloupotrebilo svoje diskreciono pravo kada je naložilo da se branilac u pripravnosti nametne odmah, a da prethodno nije utvrdilo nikakvo dodatno remetilačko ponašanje od strane Šešelja kojim bi se takvo nametanje opravdalo. Stoga Pretresno veće Šešelju nije pružilo realnu mogućnost da pokaže Veću da, uprkos njegovom ponašanju u pretpretresnoj fazi postupka i ponašanju koje je dovelo do nametanja dodeljenog branioca, on sada shvata da će, da bi mu bilo dozvoljeno da vodi svoju odbranu, morati da se pridržava Pravilnika o postupku i dokazima Međunarodnog suda i da je spreman da to čini. Žalbeno veće je želelo da Šešelju pruži upravo tu mogućnost.\nŽalbeno veće je poništilo Osporavanu odluku kojom se Šešelju dodeljuje branilac i naložilo Pretresnom veću da ne nameće branioca u pripravnosti osim u slučaju da Šešelj počne da se ponaša remetilački i time u potpunosti uveri Pretresno veće da mu je potrebna pomoć branioca u pripravnosti kako bi se obezbedilo pravično i ekspeditivno suđenje. Žalbeno veće je u svojoj odluci istaklo da, ukoliko dođe do toga da Pretresno veće bude smatralo opravdanim da donese takvu odluku, Šešelju treba dostaviti spisak branilaca po pravilu 44 i dozvoliti mu da sa nje izabere branioca u pripravnosti. Slična ograničenja Žalbeno veće je nametnulo i u pogledu diskrecionog prava Pretresnog veća da nameće dodeljenog branioca u budućnosti ukoliko se Šešelj, kao optuženi koji sam sebe zastupa, ne bude pridržavao Pravilnika o postupku i dokazima Međunarodnog suda i ukoliko bude trajno ometao postupak.\nZbog Šešeljevog trenutnog zdravstvenog stanja Žalbeno veće je naložilo da suđenje u njegovom predmetu počne tek onda kada on bude u stanju da u potpunosti učestvuje u postupku kao optuženi koji sam sebe zastupa.


Evroliga: Trinkijeri nastavio da pobeđuje, Baskonia i Valensija ubedljivi\nPočetna»Sportske vesti»Košarka»Evroliga»Evroliga: Trinkijeri nastavio da pobeđuje, Baskonia i Valensija ubedljivi\nAutor ProSport 17/11/2020 Evroliga, Košarka, Sportske vesti\nU okviru 9. kola Evrolige, Himki je savladao kao gost Zenit rezultatom 88:83.\nNajefikasniji u domaćoj ekipi bio je Bili Beron, koji je postigao 24 poena, dok je isto toliko na drugoj strani postigao Šved. Himkiju je ovo druga pobeda iz osam utakmica, dok je Zenit ostao na tri pobede iz pet utakmica.\nKošarkaši Bajerna, nastavili su sa fantastičnim igrama ove sezone, pobedivši kao gost ekipu Efesa rezultatom 74:71. Najviše poena u pobedničkoj ekipi postigao je Baldvin-15, dok je poen manje ubacio Rejnolds.\nKod ekipe Efesa, najefikasniji je bio Tibor Plajs sa 19 poena, Šejn Larkin je imao 13, a Vasilije Micić je ubacio 12 poena. Bajern je posle ovog kola ostao na drugom mestu sa skorom od sedam pobeda i dva poraza, dok je Efes na učinku četiri pobede i četiri poraza.\nCSK iz Moskve je kao gost savladao ekipu Žalgirisa- 87:78. Džejms je kod Moskovljana bio najefikasniji sa 27 poena.\nBaskonia je u Španiji prilično ubedljivo savladala ekipu Fenerbahčea rezultatom 86:68.\nNajefikasniji u domaćem tiu bili su Piters sa 25 poena, Giedraitis sa 19 i Dragić sa 16 poena. U gostujućoj ekipi, Veseli je postigao 15 poena i dodao tri skoka i dve asistencije.\nBaskonia je na učinku od tri pobede i četiri poraza, dok Fenerbahče iz devet mečeva ima četiri pobede.\nU poslednjem meču dana, Valensija je savladala Panatenaikos rezultatom 95:80. Najefikasniji igrač bio je Prepelić sa 18 poena i šest asistencija, Vilijams je ubacio 14 poena. Kod gostiju, Mek je ubacio 15 poena uz dva skoka i četiri asistencije, a pratili su ga Mitoglu, Sent-Ros i Papapetru sa 11 poena.\nNakon ovog kola, Valensija ima skor od pet pobeda i tri poraza, dok Panatenaikos ima dve pobede i pet poraza.\nPodsećamo, Crvena zvezda sutra gostuje u Milanu ekipi Olimpije. Meč počinje u 20:45.\nBajern Baskonia Evroliga Valensija\nPrethodna vestPartizan posle drame savladao Uniks\nSledeća vest Liga nacija: Španija deklasirala Nemačku. Hrvatska opstala


OVAKVU ODLUKU NIKO NIJE OČEKIVAO – VUČIĆ VEĆ IZABRAO: Poznat novi naslednik na mestu premijera Srbije?! – Portal za sve nacije i sve generacije\nHome / Vijesti / Regija / OVAKVU ODLUKU NIKO NIJE OČEKIVAO – VUČIĆ VEĆ IZABRAO: Poznat novi naslednik na mestu premijera Srbije?!\nOVAKVU ODLUKU NIKO NIJE OČEKIVAO – VUČIĆ VEĆ IZABRAO: Poznat novi naslednik na mestu premijera Srbije?!\nadmin 18 Februara, 2017\tRegija, Vijesti Leave a comment 3,131 Views\nMinistar finansija Dušan Vujović ima najviše šanse da zameni premijera Aleksandra Vučića na toj funkciji, ukoliko Vučić ostane pri odluci da se kandiduje na predsedničkim izborima, tvrde za Danas nezvanično izvori iz Srpske napredne stranke.\nNaši sagovornici ističu da je Vujović „najozbiljniji kandidat jer je tehnokrata, ugledni ekonomista“, kao i da bi se njegovim izborom „sprečio sukob suprotstavljenih frakcija u SNS-u“.\n„Dušan Vujović bi bio najbezbolnije rešenje… On ima izuzetnu reputaciju kao stručan, stamen, pouzdan i praktičan čovek“, komentarišu izvori Danasa. Ipak, naši sagovornici ne „otpisuju“ ni aktuelnog šefa srpske diplomatije i lidera Socijalističke partije Ivice Dačića kada je o Vučićevom „nasledniku“ na premijerskom položaju reč. U tom kontekstu, navodi se da je Dačić „veoma koristan Vučiću“, kao i da je značajno što je pozvao birače socijalista da podrže Aleksandra Vučića u „predsedničkoj trci“.\n„Pojedini krugovi na Zapadu ne bi bili oduševljeni kada bi Dačić seo u Vučićevu fotelju, budući da lider socijalista ima bliske političke veze sa Rusijom, ali on je za razliku od Tomislava Nikolića spreman da više balansira između Brisela i Moskve, pa se smatra boljim rešenjem od Nikolića, koji je izrazito proruski orijentisan i kao takav nije nimalo omiljen u briselskim i berlinskim krugovima“, tvrde neki od naših sagovornika.\nIzvori Danasa konstatuju i da treba očekivati da će u slučaju da Dačić ne postane premijer „socijalisti dobiti još ministarskih mesta, kao i funkcija u javnim preduzećima jer pokazuju da su lojalni koalicioni partner Vučiću, verniji od Tomislava Nikolića, koji je na svoju ruku odlučio da se kandiduje za predsednika države“. Naši sagovornici takođe tvrde da su tačni navodi pojedinih medija da je Nikolić u zamenu za podršku Vučiću na izborima „tražio da bude premijer i da se vrati na čelo SNS“.\nKada je o ostalim potencijalnim kandidatima za šefa srpske vlade reč, pojedini krugovi u SNS komentarišu da Nikola Selaković „nije loš kandidat budući da je stekao političko iskustvo kao ministar pravde“, ali da pojedini naprednjaci smatraju da mu u prilog ne ide to što je „mlad“ i što bi se njegovim izborom produbio jaz među različitim frakcijama u stranci. „Selaković nije po volji nekim frakcijama u stranci, naročito onima koji su lojalni ministru unutrašnjih poslova Nebojši Stefanoviću, ali moguće je da će on pre ili kasnije preuzeti neku značajnu partijsku funkciju, uključujući mesto zamenika predsednika SNS“, kažu naši izvori.\nKomentarišući mogućnost da ministarka saobraćaja Zorana Mihajlović postane prva žena premijer u istoriji Srbiji, izvori Danasa navode da „ona nema ozbiljan rejting među naprednjacima“.\nNajzad, ima i onih koji tvrde da Ana Brnabić, ministarka državne uprave i lokalne samouprave, „uživa ogromno poverenje Aleksandra Vučića“, ali da se „o novom premijeru ne pita samo Vučić“.\n„Mnogo je faktora u igri u vezi sa izborom novog premijera, ali nije izvesno da bi naprednjaci podržali izbor Brnabić, koja je novo lice na političkoj sceni“, ukazuju naši sagovornici.\nIzvori Danasa navode i postoji široko rasprostranjen stav da su pojedini narodni poslanici SNS poput Veroljuba Arsića „i dalje verni Nikoliću“, ali da su se naprednjaci koji su nekada smatrani „Tominim ljudima“, poput Bratislava Gašića, Nikole Selakovića i Marka Đurića „odavno približili centru moći, odnosno Vučićevoj frakciji“.\n„Moguće je da će neki u SNS-u kojima je Nikolić ideološki bliži od Vučića napustiti redove naprednjaka u narednim danima, jer se nadaju da bi Nikolić mogao da osnuje sopstvenu stranku. Takvi ljudi vode se devizom – bolje prvi kod Tome nego peti kod Vučića“, zaključuju naši sagovornici.\nPrevious DRAMATIČNA ODLUKA U SARAJEVU: Ide se na reviziju tužbe protiv Srbije, prijeti li velika kriza…?!\nNext GOJKOVIĆ: Žao mi je, mislila sam da poznajem Nikolića\nNIKAD ISKRENIJI INTERVJU MARIJE ŠERIFOVIĆ: Progovorila o ženama, zavađenim roditeljima, Zvezdama Granda…\nSTEFANOVIĆ OTKRIO ZAŠTO JE ĐILAS OTIŠAO U POLICIJU: Ministar tvrdi da je lider SSP uradio smešnu stvar


NASTUP ŽPG KULTURNOG CENTRA ZRENJANINA „FILIGRAN“ NA SABORU U ISTOČNOM SARAJEVU | ZR KLIK\nŽenska pevačka grupa Kulturnog centra Zrenjanina – „Filigran“ prošlog vikenda nastupila je na 13. Saboru srpskog izvornog stvaralaštva koji je održan u Istočnom Sarajevu u mestu Vojkovići, Istočna Ilidža.\nU ovom malom bosanskom mestu je u okviru muzičkog sabora pod nazivom: „Drino vodo žubora ti tvoga, nemoj biti međa roda moga“ nastupilo 50 Kulturno-umetničkih društava iz Republike Srpske (Bosna i Hercegovina), Crne Gore i Srbije. Sabor se održavao u porti Hrama. Nastupala su ženska i muška pevačka društva i grupe. Od ženskih pevačkih grupa najbolja je bila grupa iz Aranđelovca a od muških grupa prvo mesto su osvojili Sokolćani.\nZrenjaninska pevačka grupa „Filigran“ vratila se sa bronzanom plaketom koju je dobila za uspešno izvođenje pesme i opšti utisak nastupa prema tematskom zadatku.


Godišnje istraživanje o položaju LGBTI+ populacije – IDEAS\nSeksualna orijentacija i rodni identitet su i u Srbiji, kao i u zemljama Evropske unije, prepoznati kao razlozi diskriminacije, nasilja, zlostavljanja i uznemiravanja u različitim oblastima života. Stanje osnovnih ljudskih prava LGBTI+ građana i građanki u Srbiji teško je sagledivo jer ne postoji sistem prikupljanja podataka na nacionalnom nivou, kao ni relevantni podaci o rasprostranjenosti različitih oblika diskriminacije, pogotovo iz perspektive LGBTI+ osoba.\nCilj projekta je prikupljanje podataka o položaju LGBTI+ osoba u našem društvu, kao i informacija sa kakvim se izazovima svakodnevno suočavaju. Istraživanje treba da, s jedne strane, poveća vidljivost izazova sa kojima se LGBTI+ osobe suočavaju, a sa druge obezbedi podatke važne za razvoj politika i mera koje bi osigurale puno poštovanje ljudskih prava LGBTI+ osoba. Rezultate će moći da koriste i donosioci odluka kako bi lakše i efikasnije identifikovali oblasti u kojima je potrebno preduzeti hitne akcije, ali i kako bi pratili efekte relevantnih politika. Istraživanje će se sprovesti putem anonimnog online upitnika kako bi se obezbedilo učešće osoba koje ne govore otvoreno o svojoj seksualnoj orijentaciji i rodnom identitetu.\nIstraživanje je realizovano iz sredstava IDEAS-a, kao strateškog delovanja organizacije unapređenja kvaliteta podataka važnih za poštovanje i unapređenje ljudskih prava građana. Projekat je realizovan u saradnji sa Regionalnim info centrom.\nPogledajte naše istraživanje: Godišnje LGBTI+ istraživanje


Radijski komentator Renante Cortes je bio poznat po programu u kojem su pripadnici lokalne elite poticali rasprave sa lokalnim političarima, piše Međunarodna federacija novinara.\nRadijski komentator Renante “Rey” Cortes ubijen je prošle sedmice ispred radio stanice DyRB na Filipinima, piše Međunarodna federacija novinara.\nCortes je, kako se navodi, preminuo od posljedica ranjavanja u bolnici nakon što je u jutarnjim satima 22. jula na njega pucao nepoznati napadač koji ga je ranio u stomak i ruku.\nMeđunarodna federacija novinara piše da je Cortes bio poznat po programu u kojem su pripadnici lokalne elite poticali rasprave sa lokalnim političarima, a navodi se i da su se dan prije pucnjave, u prostorijama radija u kojem je ubijeni novinar radio, nepoznati muškarac i žena raspitivali o rasporedu rada Cortesa.\nKomitet za zaštitu novinara piše da su se Cortesovi komentari često dovodili u sukob sa političarima, kao i da je iz policije saopšteno da se istražuje njegov novinarski rad i raniji lični sukobi Cortesa kako bi se otkrili mogući uzroci njegovog ubistva.\nCortes je već jednom preživio pokušaj ubistva i 2006. bio uhapšen zbog navodne iznude, piše Komitet za zaštitu novinara iz kojeg su od vlasti Filipina zatražili brzu i temeljitu istragu u slučaju ubistva ubijenog novinara.\nCortesovo ubistvo osudile su Međunarodna fedaracija novinara i Nacionalna unija novinara Filipina koji su pozvali filipinsku vladu da poveća zaštitu novinara u toj zemlji.\nPrema globalnom indeksu nekažnjivosti Komiteta za zaštitu novinara za 2020. godinu, Filipini su sedma zemlja širom svijeta u kojoj su novinari ubijeni, a ubice oslobođene.\n← Sindikat novinara Srbije: Ne uslovljavati obaveznim vakcinisanjem rad novinara i medijskih radnika\nKomentator grčke televizije ERT iz Tokija dobio otkaz zbog rasizma na račun južnokorejskog stonotenisera →


"POTREBNO OKO 1,15 MILIONA EVRA" Višković o podršci Vlade prevoznicima u Srpskoj\nPredsednik Vlade Republike Srpske Radovan Višković izrazio je zadovoljstvo što će biti sufinansirani troškovi doprinosa i poreza na dohodak za period od 1. avgusta do 31. decembra prošle godine kada je reč o zaposlenima u privrednim subjektima u oblasti prevoza lica u drumskom saobraćaju, a kojih je u ovom momentu oko 1.500.\nPrema preliminarnim procenama, za to će trebati oko 2,3 miliona KM, a uredba u vezi sa tim, koju je danas usvojila Vlada, trebalo bi da bude na snazi već početkom naredne sedmice, prenosi Srpskainfo.\n- Ova pomoć je novi dokaz da Vlada na početku ove godine nastoji da posredstvom Kompenzacionog fonda što više pomogne realnom sektoru da se očuvaju radna mesta i da se što lakše, brže i bolje izađe iz problema sa virusom. Nadam se da ćemo već u prvom polugodištu ove godine moći konačno reći da je virus iza nas i da se vratimo u period u kojem smo bili marta 2020. godine, što je želja Vlade, a siguran sam i građana i privrednika - poručio je Višković.\nOn je pojasnio da će zainteresovani prevoznici u skladu sa ovom uredbom imati rok od 30 da se prijave.\nSednica Vlade RS\n– Uslovi su da na dan 31. juli nemaju više od 15 odsto otpuštenih radnika u odnosu na broj koji su imali krajem februara 2020. godine. Uslov je i da su u periodu od januara do kraja novembra prošle godine imali pad prihoda veći za 20 odsto u odnosu na isti period 2019. godine, kao i da imaju registrovanu delatnost – rekao je Višković.\nOn je podsetio da je Vlada ovom sektoru zbog otežanog poslovanja u uslovima pandemije virusa korona već izlazila u susret, pa su prevoznicima lani bili plaćani porezi i doprinosi na plate za april i maj 2020. godine, kao i porezi i doprinosi za mart, juni i juli.\nKada je reč o broju radnika u vezi sa ovom uredbom, Višković je naveo da se to ne odnosi na one koji su imali ugovore na određeno vreme, koji su stekli u međuvremenu uslove za penziju i koji imaju sporazumne raskide radnog odnosa sa poslodavcem.\n– To je jedan od najpogođenijih privrednih sektora u Srpskoj i odlučili smo da mu i sada pomognemo. U skladu sa zahtevima Unije udruženja poslodavaca Srpske i Privredne komore mislim da su to uslovi koji zadovoljavaju ovaj sektor i firme koje se bave ovim poslom – rekao je Višković.\nPOMOĆ PREVOZNICAMA ZA SANIRANJE FINANSIJSKIH GUBITAKA Vlada RS uplaćuje poreze i doprinose za radnike u drumskom saobraćaju\nMNOGI NOVAC VEĆ ISPLANIRALI ZA TROŠENJE Zašto su prolongirani pregovori sa MMF\nOn je rekao da se poboljšanje stanja u Srpskoj i privredi očekuje nakon dolaska vakcina protiv virusa, najverovatnije do kraja ovog meseca ili početkom februara.\n– Time stvaramo pretpostavke da virus bude iza nas i da se vratimo redovnim aktivnostima, obavezama i poslovima kako smo to radili pre virusa korona – rekao je Višković nakon što je Vlada usvojila uredbu o postupku dodele sredstava privrednim subjektima u oblasti prevoza lica u drumskom saobraćaju za saniranje finansijskog gubitka zbog posledica pandemije virusa korona.\nPremijer Kantona Sarajevo Edin Forto je najavio da će građani imati još jednu dostupnu lokaciju za “drajv in” testiranje na korona virus. Prema njegovim rečima, lokacija bi trebala biti dostupna u prvoj sedmici februara.


Negotin: Rezultati kontrolnih testova potvrdili 48 pozitivnih na koronavirus u staračkom domu “Radost” | ZA media\nNegotin: Rezultati kontrolnih testova potvrdili 48 pozitivnih na koronavirus u staračkom domu “Radost”\nKontrolno testiranje juče popodne na Covid-19 među štićenicima i zaposlenima u Domu za stare “Radost” u Negotinu, pokazalo je da je 48 osoba pozitivno na novi virus, od 57 obrađenih rezultata.\nNa konferenciji za medije, danas popodne u Negotinu, komandant Štaba za vanredne situacije i predsednik opštine Vladimir Veličković, saopštio je da su od ukupnog broja inficiranih – 33 korisnika, 13 zaposlenih i 2 vojnika koja su obezbeđivala dom.\nKako je rečeno, zbog propusta u radu ovog staračkog doma, biće podignuta krivična prijava protiv odgovornih lica po isteku istrage i najverovatnije će ostati bez dozvole za rad. Saopšteno je na konferenciji i da je u Domu bilo 7 neprijavljenih korisnika.\n“Svi korisnici sa pozitivnim nalazom biće upućeni na dalje lečenje a srodnici o svemu će biti obavešteni preko Centra za socijalni rad u Negotinu. Danas ćemo imati sastanak sa predstavnicima ZC Negotin u našem štabu koji će preduzeti određene mere a u komunikaciji sa kabinetom premijerke i republičkim kriznim štabom videćemo da li ćemo pozitivna lica slati u tercijalne ili sekundarne ustanove. Pacijente sa blažom slikom probaćemo da smestimo na odeljenje Psihijatrije koje je pripremljeno za prijem od početka vanrednog stanja. Nakon lečenja i negativnog nalaza korisnici će biti upućeni u neku od ustanova socijalne zaštite. Korisnici sa negativnim nalazom preko Centra za socijalni rad biće upućeni u kućni karantin ako su srodnici ovde ali ako su srodnici van zemlje posle sastanka znaćemo da li će biti smešteni u neku izolovanu prostoriju u zdravstvenom centru kako bi imali potrebnu negu i da bismo ispratili njihovo dalje lečenje i da li će doći promene u nalazu na virus. Nakon isteka karantina, ukoliko budu i dalje negativni na virus korona biće upućeni u neku od ustanova socijalne zaštite ili na kućno lečenje po želji srodnika”, istakao je predsednik Veličković.\nU opštini Negotin ima ukupno 6 objekata za smeštaj starih lica, sa oko 150 korisnika, a najavljeno je da će sada svi oni biti prekontrolisani.\nKategorije: Vesti\tTagovi: Covid 19, Dom za stare Radost, Opština Negotin\tKomentari


BEOGRAD - Rok za prijavu ističe 10. septembra ove godine, a pravo učešća imaju pravna lica koja se pretežno bave poljoprivredom i trgovinom poljoprivrednih proizvoda.\nĐilas: Režim se sprema da proda PKB za samo 100 miliona evra\nBEOGRAD - Početna cena za prodaju Poljoprivredne korporacije Beograd iznosiće samo 12,35 milijardi dinara, odnosno oko 100 miliona evra, što je duplo manje od cene po kojoj je to preduzeće nudjeno na prodaju 2013. godine.\nBEOGRAD - Kinezi su se i ranije nezvanično pominjali kao zainteresovani za privatizaciju najvećeg srpskog poljoprivrednog kombinata, ali je ovo prvi put da je tu mogućnost u izjavi naveo visoki kineski zvaničnik.\nBEOGRAD - Konačna odluka o strategiji privatizacije i o tome da li će država zadržati kontrolu nad Poljoprivrednom korporacijom Beograd još nije doneta, izjavio je ministar poljoprivrede Branislav Nedimović.\nBEOGRAD - Američko-kanadski konzorcijum koji se bavi stočarstvom i proizvodnjom voća zainteresovan je za privatizaciju ili strateško partnerstvo sa Poljoprivrednim kombinatom Beograd.\nIPAK ODVOJENE PONUDE\nMatijević o PKB-u: Kostić je biznismen, ja sam seljak\nNOVI SAD - Petar Matijević, vlasnik kompanije Matijević, kaže da se javio na poziv za PKB jer ima najveću klaničnu industriju u Srbiji i trebaju mu zemljište i farme.


Crețu: Razvijati Jadransko-jonsku regiju - informativa.ba\nVijesti BiH Crețu: Razvijati Jadransko-jonsku regiju\nCrețu: Razvijati Jadransko-jonsku regiju\nKomesarka Evropske unije za regionalnu politiku Corina Crețu ocijenila je danas izuzetno važnim održavanje Prvog godišnjeg foruma Strategije EU za Jadransko- jonsku regiju (EUSAIR) koji je danas počeo u Dubrovniku, naglašavajući da je razgovarano o konkretnim projektima da bi se ova regija još više razvijala i stabilizirala.\nTom skupu prisustvuju ministari osam država učesnica Strategije i to četiri zemlje članice EU Slovenije, Hrvatske, Grčke i Italije te četiri zemlje koje su u procesu pridruživanja EU Srbija, Bosna i Hercegovina, Crna Gora i Albanija.\nU izjavi za novinare Crețu je pojasnila da su identificirane četiri osnovne teme na kojima će biti fokus, a to je plava energija, turizam, okoliš te infrastruktura i konekcija između zemalja što je problem ove regije.\nTa strategija je, dodala je, veoma važna za sve zemlje učesnice Strategije jer je to agenda koja stavlja u isti plan zemlje članice EU i one koje to još nisu, kakva je i Bosna i Hercegovina.\nZa zemlje koje žele biti članice EU, važno je, kaže Crețu da budu dio programa sa zemljama članicama da bi razmijenile dobre prakse i ideje o tome šta se može učiniti da se dalje razvija ta regija, odnosno šta treba učiniti za stvaranje novih radnih mjesta i osiguranje ekonomskog rasta.\n- Svi želimo da se BiH još razvija i ohrabrujemo ove razmjene između zemalja članica s onima koje to žele biti - kazala je komesarka Crețu.\nOsvrnula se i na problem migracija koje predstavljaju izazov te je važnim nazvala činjenicu da su sve zemlje članice pokazale solidarnost i odgovornost prema onim državama koje su migracijama najviše pogođene.\nOznake: #Evropska unija #Corina Crețu #EUSAIR


Dan online - Politika: Otvaraju preostala poglavlja - 2018-03-21\nPolitika VICEPREMIJER ZORAN PAŽIN RAZGOVARAO SA JOHANESOM HANOM Otvaraju preostala poglavlja\nCrna Gora je spremna da ove godine otvori preostala tri poglavlja i da se u potpunosti posveti ispunjavanju uslova za završetak pregovora, saopštio je potpredsjednik Vlade Zoran Pažin na sastanku sa evropskim komesarom za susjedsku politiku i proširenje Johanesom Hanom. Pažin predvodi crnogorsku delegaciju koja boravi u službenoj posjeti institucijama Evropske unije (EU) u Briselu. Kako je saopšteno iz Vlade, on je rekao da je Crna Gora spremna da u narednu, finalnu fazu pregovaračkog procesa uđe dobijanjem završnih mjerila za zatvaranje pregovora u najzahtjevnijim pregovaračkim poglavljima – 23 i 24, koja se odnose na vladavinu prava.\n– Mislimo da smo ispunili najveći broj mjerila i da smo u mogućnosti da sa partnerima u Evropskoj komisiji razgovaramo da tokom ove godine bude predloženo Savjetu da Crnoj Gori da mjerila za zatvaranje pregovora u poglavljima 23 i 24 – saopštio je Pažin.\nHan je, kako se navodi, pozdravio reformske napore koje Crna Gora čini i izrazio očekivanje da će po kvalitetu i brzini usvajanja evropskih standarda i vrijednosti ona nastaviti da bude uzor ostalim zemljama regiona.\n– U tom smislu, naglasio je da Crna Gora ostaje lider u regionu u procesu evropske integracije – navodi se u saopštenju.\nHan je naveo da je EU čvrsto posvećena partnerstvu sa Crnom Gorom, naglašavajući da će dalji napredak ka punopravnom članstvu u Uniji biti zasnovan isključivo na inidividualnim zaslugama zemalja kandidata.


Njemački mediji: Od Bjelorusije napraviti Finsku - Balkan Times\nNjemački mediji: Od Bjelorusije napraviti Finsku\nNjemački mediji: Od Bjelorusije napraviti Finsku – Komentatori u Njemačkoj analiziraju komplikovanost položaja Evropske unije u bjeloruskoj krizi, ističući da EU ne smije da upadne u ukrajinsku zamku drugi put.\nNa vanrednom samitu pre nekoliko dana lideri Evropske unije su, kao retko kad pre, pokazali jedinstvo u spoljnoj politici promptno saopštavajući da ne priznaju rezultate izbora u Belorusiji, pozivajući na nacionalni dijalog bez spoljne intervencije. Nemački mediji, pak, i dalje debatuju šta bi po pitanju Belorusije trebalo da učini EU, ali i sama Nemačka koja trenutno predsedava Savetom EU.\nNa portalu Tagesschau nemačkog javnog servisa objavljen je komentar da je hitni samit lidera EU bio dobar jer EU nije dala Putinu izgovor za vojnu intervenciju u Belorusiji.\n„Evropljani su odoleli iskušenju da pokažu snagu vladarima u Moksvi i Minsku, te umesto toga poslali jasnu poruku beloruskom narodu. Poruka je: evropski lideri stoje ujedinjeni na strani mirnih demonstranata i osuđuju brutalno nasilje snaga bezbednosti… Ovo su sada, naravno, samo reči. Ali svako ko smatra da je ovo učinjeno sa pola srca, morao bi da kaže šta bi trebalo da bude alternativa“, ističe komentatorka nemačkog javnog medijskog servisa.\nPrema oceni dnevnog lista Frankfurter Allgemeine Zeitung, EU zaista ima šansu da pomogne mirnu promenu vlasti.\n„Početna tačka za EU je to što iz perspektive Kremlja postoje samo loše opcije. Kremlj mora da odmeri šta bi dovelo do veće opasnosti i troškova: održavanje Lukašenka na vlasti ili omogućavanje uspešne revolucije u zemlji koja je njen najbliži saradnik. EU sigurno ima uticaja na ovu procenu, i to ne samo slanjem upozorenja protiv intervencije, već i pronalaženjem rešenja“, smatra Frankfurter Allgemeine Zeitung.\nU briselskom saopštenju lidera EU, prema oceni lista Sueddeutsche Zeitung, postoji razlika između političke simbolike i političke prakse.\n„Simbolički je apsolutno ispravno ne priznati izbore, jer su rezultati falsifikovani i zbog toga bezvredni. S druge strane, praktično je uticaj EU na razvoj događaja u Belorusiji minimalan, naročito što predsednik Lukašenko nije spreman da učestvuje u dijalogu. Jedina stvar koja može biti preduzeta u ovom momentu je davanje opoziciji moralne i političke podrške“, piše Sueddeutsche Zeitung i ističe da je izvan moći EU to koliko će dugo trajati protesti, koliko će uporno Lukašenko, us rusku pomoć, ignorisati pobunu, kao i da li će Rusija postaviti marionetski režim u kojem neće učestvovati opozicija.\nProtesti posebni iz tri razloga\nOsim toga, minhenski dnevnik ocenjuje da su protesti u Belorusiji posebni iz tri razloga.\n„Prvo, celo društvo demonstrira, bez obzira na staleže i u svim regionima. Drugo, demonstranti i dalje ostaju odlučno mirni. I treće, neverovatno je koliko brzo i sa kojim entuzijazmom ljudi proživljavaju neviđenu slobodu kretanja, mašući nekada zabranjenom belo-crveno-belom zastavom, nekada simbolom nezavisnosti od Sovjetskog saveza“, piše Sueddeutsche Zeitung i primećuje da se ne vide zastave Evrope.\nNedeljnik Zeit ocenjuje da ako beloruski predsednik ne bude razumeo poruke EU i „torpeduje nove izbore, on sme više biti priznat kao šef države“.\n„Ali ako Lukašenko i ruski predsednik Putin potraže vojno rešenje situacije, onda EU neće moći da izbegne da uvede iste sankcije protiv Rusije, kao što joj je već uvela 2015. godine zbog rata u Ukrajini. Ali zasad to nije slučaj. Nenasilni i uredni marševi beloruskih demonstranata pokazuju da ova demokratska tranzicija može i mirno da bude sprovedena“, smatra Zeit. Njemački mediji\nRhein Neckar Zeitung ukazuje da je se komplikovanost položaja EU je u tome što mora da reaguje, ali „ne sme da upadne u ukrajinsku zamku drugi put: na takav način da nacionalno pitanje (u Belorusiji) bude pitanje moći izmeđi Istoka i Zapada“. Njemački mediji\n„Ovaj konflikt, naime, neće biti rešen protivno predsedniku Rusije Putinu ništa više nego rat u istočnoj Ukrajini, koji je na kraju krajeva počeo na Maidanu u Kijevu. Lukašenka mogu da sruše samo Belorusi“, ocenjuje dnevnik iz Heidelberga.\nList Maerkischen Oderzeitung sa krajnjeg istoka Nemačke ocenjuje da kod demonstranata u Belorusiji nije pitanja puta ka Zapadu, već pitanje puta ka samostalnom određenju budućnosti – budućnosti pre svega bez Lukašenka. Za EU je to, primećuje list, veoma važna tema.\n„Evropa želi da bude uključena, bez da se umeša. Ali to se dokazuje kao teški izvodivo. Evropa, koja sebe izričito vidi kao na zajednicu vrednosti i u novije vreme i kao ’geopolitičku’silu, ne može slegnuti ramenima kada se na njenom pragu falsifikuju izbori, a protesti građana guše“, ocenjuje dnevnik iz istočnonemačkog grada Frankfurt na Odri.\nS druge strane, Nuernberger Nachrichten razmatra šta bi trebalo da bude prava uloga EU u ovom sukobu.\n„Ispravno je to što je EU odlučila da ne prizna očigledno falsifikovane izbore i razmotri sankcije protiv odgovornih. Ali, nastojanje da se govori i o tome ko bi trebao da bude predsednik, e to već ide predaleko. O tome mora da odlučuje narod u Belorusiji, koji će za to biti sposoban bez naše pomoći“, ocenjuje bavarski dnevnik.\n’Neutralnost pomaže tlačitelju a nikada žrtvi’\nBerinski dnevnik Tagesspiegel, pak, kritikuje nemačke pozicije, ističući da „svako ko – poput nemačke vlade – izrazi šok zbog nasilja, ali u ostalom elegantno suzdrži, ostavlja beloruske borce za slobodu na cedilu“.\n„Neutralnost pomaže tlačitelju a nikada žrtvi, rekao je jednom Elie Wiesel. Dok je kanadski šef diplomatije čak javno izvestio o svojim razgovorima sa kandidatkinjom opozicije, ništa nije poznato o telefonskom razgovoru njegovog nemačkog kolege Heiko Maasa sa Swetlanom Tihanowskajom“, primećuje Tagesspiegel. Njemački mediji\nAnalizirajući moguće ruske planove u borbi moći u Belorusiji, za Frankfurter Rundschau „Lukašenko je istorija“ dok za to vreme „predsednik Putin hladnokrvo kalkuliše“. Njemački mediji\n„Ako sada podrži Lukašenka, Rusija bi mogla istog trenutka da izgubi deo beloruskog civilnog društva koje ima simpatije prema Moskvi. Ali istovremeneo Rusija neće dozvoliti još jednoj zemlji sa zapadne ivice njene sfere interesa da krene putem EU. Od 2014. godine Putin je pokazao da ne veruje u ovakve pokrete. Anketirao je Krim i podržava separatiste na istoku Ukrajine. To je od Ukrajine napravile trusno područje, baš onako kako se to dopada Kremlju u Moskvi“, ocenjuje levo orijentisani frankfurtski dnevnik.\nKonzervativni dnevnik Welt analizira kako EU može da ublaži Putinov strah da bi demokratska Belorusija mogla da krene stopama Ukrajine i izađe iz orbite Rusije.\n„Vreme je da EU u Rusiju pošalje svog šefa diplomatije Josepa Borrella ili specijalnog izaslanika. Ta osoba bi trebalo da vodi razgovore sa Kremljem kako bi uverila rusku vladu da Evropska unija priznaje moskovsku geostratešku sferu interesa i da neće prihvatiti demokratsku Belorusiju u mrežu zapadnih alijansi“, ističe Welt i zaključuje da bi „slobodnoj i demokratskoj Belorusiji trebalo da bude dodeljen status koji je Finska imala u toku Hladnog vrata: interno slobodna ali vezana za neutralnost u spoljnoj politici“. Njemački mediji


Saveti za kupovinu polovnog laptopa - Polovni Laptopovi\nHome » Portfolio » Saveti za kupovinu polovnog laptopa\t»\nIako su danas na trzistu laptop racunari pristupacniji nego ikad, puno nasih kupaca i dalje se odlucuje za kupovinu polovnog laptopa.\nVelikim delom uzrok toga je i finansijska kriza u kojoj smo se nasli ali ima i drugih faktora koji opredeljuju kupce kao sto su\nspoznaja da je moguce kupiti jako kvalitetan polovan laptop umesto po punoj ceni za upola manje novca .Kao dugogodisnji\ntrgovac ali i serviser mogu se sloziti sa ovakvim odlukama ali bih izneo i neke napomene koje je neophodno znati prilikom kupovine\npolovnog laptopa .\nNa prvom mestu treba biti obazriv prilikom kupovine jer nije isto kada kupujete laptop od prijatelja ili dobrog poznanika i nepoznatog\noglasavaca na nekom od portala za prodaju polovne robe. Najbolje je ukoliko ne znate prodavca povesti nekoga ko se dobro razume u hardver\ni moze uz pomoc nekoliko softverskih alatki poput : speccy , hd sentinel i burn in test ili mnogih drugih specificnih alata da proveri tehnicku ispravnost laptopa i da vam zeleno svetlo za kupovinu .Naravno i vizuelnim zapazanjem odmah mozete videti kako se prethodni vlasnik ophodio prema masini pa je i na prvi pogled jasno da fizicka ostecenja ogrebotine i tragovi prosute tecnosti ukazuju na nemaran odnos prema laptopu.\nSto se tice odnosa cene i kvaliteta naravno da treba dobro porazmisliti o kupovini jer daleko su bolji laptopovi koji se u prodaji nadju po cenama\nod preko nekih 60 hiljada dinara u odnosu na osnovne modela koji se prodaju za 29-30 hiljada i predstavljaju prakticno najlosije predstavnike svakog brenda .\nTako bi po mom licnom iskustvu verovatno duze trajao i bolje radio polovan racunar placen unazad godinu dve po visokoj ceni nego neki nov najjeftiniji model .\nIako ste mozda doneli ispravnu odluku i kupili naizgled kvalitetan i pouzdan laptop savet je iz velikog iskustva koje je za nama da ga ipak\nodnesete u servis na neki vid pregleda pa mopzda cak i manjeg servisa koji podrazumeva ciscenje sistema ventilacije i reinstalacije sistema kako biste otklonili svaku mogucnost otkazivanja laptopa u nekoj blizoj buducnosti .\nUmesto zakljucka mogu vam samo najtoplije preporuciti kupovinu kod nas jer sve prethodne savete i upozorenja bez bojazni mozete zaboraviti\nako se odlucite za kupoviu jer smo sve to vec za vas proverili i ispitali i kao krunu svega mozemo vam dati i validnu garanciju na odredjeni razuman period vremena da se uverite da je sve bas kao sto smo ovde i naveli .


Digitalna transformacija: marketing i realnost - Impuls\nDigitalna transformacija: marketing i realnost\nObjavljeno: Ponedjeljak, 09 Januar 2017 17:00\nJednostrano i nekritično promovisanje mogućnosti koje digitalna transformacija nudi „podgreva“ nerelana očekivanja, što u praksi može negativno uticati na ono što joj je osnovna svrha — da se njene realne prednosti primene na optimalan način. Iako je reč o novim tehnologijama, i ovde važi odavno isprobani poslovni princip da treba dobro promisliti i veoma pažljivo birati u šta ćemo uložiti sredstva, kaže Alan Albulj, direktor kompanije Extreme.\nDronovi, pametni liftovi i frižideri, pametni satovi i naočare, veštačka inteligencija i nano robotika — ove i još mnoge druge fantastične kreacije ljudskog uma, najčešće se navode kao živopisni primeri koliko su nove tehnologije promenile svakodnevni život. Dostignuća savremene nauke i inženjerstva podstiču osećaj da sadašnje generacije žive u najuzbudljivijem razdoblju u ljudskoj istoriji. Kada je, međutim, reč o poslovanju u tako uzbudljivom vremenu, donošenje odluka je daleko od fantastike, naprotiv, ono mora biti čvrsto „na zemlji“. Zato je digitalna transformacija, o kojoj se danas toliko govori, važna ne samo sa stanovišta civilizacijskog napretka već i profita, što dalje otvara niz pitanja o načinu na koji primenjujemo nove tehnologije, kaže Alan Albulj, direktor kompanije Extreme.\nVeliki proizvođači IT opreme i rešenja nastoje da što više podstaknu potrošnju i primenu svega što zamisle kao potencijalno korisno za tržište. „Ipak, životni ciklusi tih proizvoda sve su kraći, i ne možemo se oteti utisku da su pod značajnim uticajem marketinških potreba i berzanskih očekivanja“, ocenjuje Albulj. Primera radi, pametni satovi su pre nekoliko godina bili gedžet od koga se mnogo očekivalo i njihova prodaja je beležila veliki rast, a ove godine je, prema najnovijim podacima kompanije IDC, došlo do značajnog pada u ovom segmentu tržišta.\nŠta ne piše u brošurama?\nPomenuti i slični primeri, kaže naš sagovornik, dobro ilustruju potrebu da se, kao i u slučaju drugih novina na tržištu, inovacije koje donosi digitalna transformacija analiziraju objektivnije, a kada je reč o našem tržištu, prioriteti definišu shodno realnim mogućnostima u javnom i privatnom sektoru. „Digitalna transformacija nije čarobni štapić“, ističe Albulj, „i svaka promena na putu digitalizacije ne mora nužno biti dobra i korisna. Iako je reč o novim tehnologijama, i ovde važi odavno isprobani poslovni princip da treba dobro promisliti i veoma pažljivo birati u šta ćemo uložiti sredstva“.\nOn podseća i da primena određene tehnologije nije „sveto pismo“, već treba da se rukovodi poslovnom logikom i navodi skorašnje iskustvo u sopstvenoj kompaniji. „Nedavno smo održali sastanak ’na daljinu’ sa dve firme iz šireg regiona. Tehnologija koju smo koristili za tu prigodu, već je dugo poznata i široko primenjena, i znamo više razloga zašto je takav način realizacije sastanaka pogodniji i efikasniji. Ipak, na tom sastanku komunikacija se nije odvijala zadovoljavajuće, ne samo zbog tehničkih razloga, već i zato što je tema bila osetljiva, a međusobno se nismo poznavali od ranije. Kako je bilo veoma važno da razjasnimo neke ključne stvari oko posla, nekoliko dana kasnije seli smo u kola i već za nekoliko sati razgovarali u kancelariji, gde smo se daleko lakše razumeli oko zajedničkog cilja. Stvar je u tome da smo u mnogo navrata imali veoma kvalitetne i efikasne satanke ’na daljinu’, ali treba razlikovati situacije kada je neophodno da se ta komunikacija odvija na klasičan način“.\nNaš sagovornik ukazuje i na slučajeve iz prakse kada neke aplikacije ili uređaji naprave probleme u poslovanju jer ne funkcionišu u skladu sa svojom namenom. „Svi pričaju o produktivnosti i efikasnosti, ali malo ko zaista uzima u obzir uticaj tih nestandardnih događaja, bagova ili neobjašnjivih ponašanja, kao i nivo obučenosti i motivisanosti onih koji taj alat koriste. Primetna je i tendencija gomilanja funkcionalnosti nekog softverskog alata, koji u osnovi treba da koristimo za jedan sveden i jasno zaokružen set operacija. Sve to nikako ne doprinosi da brže i lakše radimo svoj posao, već naprotiv, postaje prepreka na putu do cilja“, opisuje Albulj slučajeve koji se nikada ne navode u marketinškim kampanjama za neki novi tehnološki proizvod ili uslugu.\nJednostrano i nekritično promovisanje mogućnosti koje digitalna transformacija nudi, „podgreva“ nerealna očekivanja, što u praksi može negativno uticati na ono što joj je osnovna svrha — da se njene realne prednosti primene na optimalan način. „Struka mora da bude profesionalna i kompetentna i da tu odgovornost jasno preuzme. Moraju se dobro sagledati i jasno predstaviti svi izazovi i nužni kompromisi na tom putu, kao i koliko će to korisnika realno koštati pod konkretnim uslovima, a ne da naknadno ’isplivavaju’ skriveni troškovi“, kaže Albulj i dodaje: „Ni jedna tehnologija ne može da popravi podatke koji nisu na odgovarajući način strukturirani, koji nisu tačni i potpuni. Ni jedan softverski alat ne može da zameni i ispravi procese i procedure koji nisu dobro postavljeni u nekom preduzeću. Nikakva platforma za kolaboraciju i komunikaciju ne može sama od sebe da motiviše ljude da otvoreno, jasno i smisleno komuniciraju“.\nOdluka o primeni konkretne tehnologije zahteva ozbiljna sredstva i napore da bi se ispunio postavljeni cilj i, zato, ne može da se povodi za „modnim trendom“, niti je poenta u tome da se ulazi u digitalnu transformaciju samo zato što to čine i drugi u doba četvrte industrijske revolucije. „Taj posao mora biti dobro promišljen i uvek u interesu dugoročnih ciljeva onih koji tehnologiju koriste. Recimo, kada kompanija bira da li će podatke i aplikacije skladištiti i koristiti na sopstvenoj infrastrukturi ili u oblaku, važno je, između ostalog, analizirati isplativost, zakonsku regulativu, sigurnost podataka i planove za budući razvoj firme. Iako je ’cloud’ koncept moderan i fleksibilan, ne mora uvek biti najbolje rešenje. U takvim razmatranjima neka vrsta hibridnog modela se često ispostavi kao pravi izbor“, objašnjava Albulj.\nKada je reč o realnim mogućnostima domaćeg tržišta za usvajanje i primenu novih tehnologija, ne može se prenebregnuti podatak da je trenutna potrošnja po glavi stanovnika za te svrhe na veoma niskom nivou. „Dobra vest je da ima ogromnog prostora za unapređenje, što na prvom mestu zahteva da se podigne opšti nivo informatičke pismenosti, kako bismo došli u priliku da primenjujemo naprednije korake u digitalnoj transformaciji. Osim osposobljavanja korisnika za kompleksniju primenu tehniologije, to podrazumeva da nam je neophodan i daleko veći broj IT stručnjaka“ ističe Albulj.\nNa tom putu sticanja novih znanja, dodaje, podjednako je važno da budemo realni u preceni šta su nam nedostaci, a šta prednosti, kao i da gajimo zdrav odnos prema temeljnim ličnim i društvenim vrednostima, „kako zbog nas samih, tako zbog generacija koje pristižu“.


In Store | Region | Mercator Grupa zabeležila rast prihoda i profita u prvom kvartalu\nMercator Grupa zabeležila rast prihoda i profita u prvom kvartalu\nPrihodi od prodaje Mercator Grupe, u prva tri meseca 2020. godine, porasli su za 10,8% u odnosu na isti period prošle godine i iznose više od 530 miliona evra.\nU ovom periodu, Mercator Grupa je zabeležila 14,1% veći prihod od prodaje u trgovini na malo i 11,1% rast normalizovane EBITDA. Mercator Grupa je prvi kvartal 2020. završila sa neto dobiti od 1,1 miliona evra, što je za 4,8 miliona evra više u odnosu na isti period prošle godine.\nTomislav Čizmić, predsednik Uprave Mercatora naglasio je: Pozitivni trendovi poslovanja, kako u pogledu prihoda, tako i EBITDA i dobiti, rezultat su uspešne primene strategije diferencijacije poslovanja i svih 125 inicijativa operativnog plana za efikasno poslovanje na svim tržištima Grupe. Već na početku poslovne 2020. godine uspeli smo da utvrdimo snažan pozitivan trend poslovnog učinka i profitabilnosti. Samo blagovremena i odgovorna priprema za promenjenu situaciju u vreme proglašenja epidemije omogućila je Mercator Grupi da nastavi pozitivne trendove u poslovanju. Mercator je danas konkurentna kompanija, integrisana u lokalno tržište, što su kupci takođe prepoznali, a dokazuje i rast tržišnih učešća na svim tržištima na kojima Grupa posluje.\nBez obzira na poslovanje tokom krize, Mercator je nastavio sa svim aktivnostima koje su ključne za dalji i dugoročno uspešan razvoj Grupe, pri čemu je nastavljen projekat izgradnje novog logističkog centra u Ljubljani. Takođe, kompanija je nastavila sa širenjem i obnavljanjem svoje poslovne mreže. Za dalji razvoj i novi investicioni ciklus Mercatora potrebno je osigurati stabilno vlasništvo, odnosno transfer u Fortenovu, navodi se u saopštenju kompanije.\nBrzina prenosa je presudna, naročito jer se cela ekonomija suočava sa neizvesnim periodom. Transfer je takođe presudan za lokalne i regionalne dobavljače, jer je Mercator temelj njihovog daljeg razvoja, poručuju iz kompanije.\nMercator Grupa je za vreme trajanja krize COVID-19 sprovela je niz društveno odgovornih aktivnosti. Između ostalog, Mercator je obezbedio 30 tona hrane i higijenskih sredstava Crvenom krstu i Slovenskom Caritasu, obezbedio slatkiše i grickalice za sve punktove COVID-19 u Sloveniji, pomogao predstavnicima Civilne zaštite u Sloveniji, kao i zaposlenima u najugroženijim domovima za starije. U Srbiji, Mercator je donirao četiri miliona dinara COVID bolnicama i vojnim kasarnama, a obezbedio je i robu i pružio logističku podršku u pakovanju više od 180.000 paketa za najugroženije Beograđane, zaključeno je u saopštenju kompanije.\nHrvatska: Metro poziva hrvatske dobavljače na saradnju\nUskoro otvaranje najvećeg Bingo tržnog centra u BiH\nCrna Gora: Dodeljen prvi pasoš u okviru "ekonomskog" državljanstva\nKonzum isplatio više od milion i po evra regresa zaposlenima\nVukovarsko pivo u novom pakovanju\nKappa Star Limited povećao udeo u Krašu na preko 30%


Sera: Tablete CO2 Tabs Plus ZOSE8040\nSera: CO2 Tabs Plus su tablet koje omogućavaju uvođenje CO2 u akvarijumu bez prosustva CO2 boca. Korišćenje CO2 tableta zahteva kontejner (spoljnu jedinicu) u kojoj će tablete da se rastvaraju (Sera: CO2 Start). Nakon kontakta sa akvarijumskom vodom svaka tableta oslobađa oko 100 ml CO2 (što je otprilike 2500 mehurića) kao i elemente u tragovima i vitalizirajuće supstance. Obezbeđuje kontinuirano snabdevanje akvarijuma sa ugljen dioksidom neophodnim za pravilan rast biljaka. Pakovanje sadrži 20 tableta.\nAkvarijumi oko 45 l - 1 tableta na 3-4 dana\nAkvarijumi oko 90 l - 1 tableta na 2-3 dana\nAkvarijumi zapremine od 120 l - 170 l - 1 tableta na 2 dana\nOcenjujete proizvod: Sera: Tablete CO2 Tabs Plus


Kuper: Proširenje EU jedino pravo rešenje za konflikte na Balkanu – SLOBODNA VOJVODINA\n“Jednom kada se nađete u svetu bez granica (EU) kome je potrebna velika Srbija? Kome treba velika Albanija? Svi ovi problemi prestaju da postoje”.\nNajvažniji strateški čin EU bilo je veliko proširenje 2004, a najvažnija stvar koju bi sada mogla da učinii bilo bi da se ponovo ozbiljno pozabavi proširenjem na Zapadni Balkan, ocenio je britanski diplomata i nekadašnji posrednik u dijalogu Beograda i Prištine Robert Kuper. U intervjuu za EUObzerver Kuper je rekao da je proširenje EU jedino pravo rešenje za konflikte na Balkanu.\nPrema njegovim rečima, uključivanje Zapadnog Balkana i borba protiv klimatskih promena, čime se Rusija lišava prihoda od nafte i gasa, najmoćniji su koraci koje je EU mogla da preduzme da održi red u Evropi, ali je Zapad trebalo da se bori i sa sopstvenim demonima, poput nacionalističkog populizma u Mađarskoj i Poljskoj, kako bi imao geopolitički uticaj.\nOsvrćući se na to šta je poslednjih 17 godina ponovnog ujedinjenja posle hladnog rata značilo za Evropu, 73-godišnji bivši diplomata koji je u vreme velikog proširenja EU bio pomoćnik šefa evropske diplomatije Havijera Solane, rekao je da i kao „EU nikada neće biti vojna sila u tradicionalnom može biti ‘Ordnungsmacht’ (nemački izraz za silu koja stvara red)…“.\n„EU je velika sila u smislu da je reorganizovala Evropu“, rekao je on dodajući da misli na EU kao na civilizacijsku silu i zato je, naglasio je, „proširenje najveći doprinos koji EU može dati zapadnom liberalnom poretku“.\nBriselski portal navodi da sa Kuperom razgovara usred pauze u nastavku proširenja EU, u trenutku kad Danska, Francuska i Holandija blokiraju bezvizni režim za Kosovo iako je Priština ispunila sve uslove, Bugarska stavlja veto na pregovore sa Severnom Makedonijom iako je Skoplje ispunilo zahteve EU, dijalog Kosova i Srbije, koji je počeo uz pomoć Kupera, u zastoju je, a Srbija postaje zastrašujuće neevropska pod svojim nacionalističkim predsednikom Aleksandrom Vučićem.\nAli, jedini način za postizanje mira između Beograda i Prištine i rešavanje ostalih nezadovoljstava na balkanskim granicama je uvođenje svih njih u EU, rekao je Kuper. „Proširenje je zapravo jedino pravo rešenje svih sukoba na Balkanu na kraju“, naglasio je.\nU svetu bez granica EU, kome je potrebna velika Srbija?\n„Jednom kada se nađete u svetu bez granica (EU) kome je potrebna velika Srbija? Kome treba velika Albanija? Svi ovi problemi prestaju da postoje“, dodao je on.\nKuper veruje da bi Vučić mogao da vrati Srbiju u demokratiju ako veruje da je članstvo u EU zaista u igri i „ako želi da bude upamćen kao neko ko je dobro služio svojoj zemlji“, dok za novog kosovskog premijera Aljbina Kurtija kaže da je „vrlo: pametan kao političar“ iako ga je svojevremeno tokom posete Prištini gađao paradajizom.\nKuper veruje da bi zajednička akcija Zapada sa američkim predsednikom Džozefom Bajdenom takođe mogla da pomogne da se stvari pokrenu i dodaje da polaže velike nade u Bajdena.\nOsvrćući se na pregovore Kosova i Srbije uz posredovanje Ketrin Ešton, Kuper je rekao da činjenica da je u sobi uvek bio „veoma poštovan“ američki zvaničnik kada bi se sastali kosovski i srpski lider daje težinu dijalogu uz posredovanje EU, iako američki delegat „nije bio vidljiv“ u očima javnosti.\n„To je potpuno prestalo pod (bivšim američkim predsednikom Donaldom) Trampom“, rekao je Kuper.\nEU pokušala da bude „sila koja zavodi red“ i za Rusiju\nUdaljavajući se sa Zapadnog Balkana, EU je takođe pokušala da bude „sila koja zavodi red“ i za Rusiju, namećući joj sankcije zbog invazije na Ukrajinu i nasilja nad opozicionim disidentom Aleksejem Navaljnim. A kineske zvaničnike Evropa je stavila na crnu listu zbog nehumanosti prema ujgurskoj muslimanskoj manjini.\nAli, za Kupera koji je nedavno objavio knjigu o istoriji diplomatije, EU se zavaravala ako je mislila da će to navesti ruskog predsednika Vladimira Putina ili Komunističku partiju Kine da se predomisle.\n„To (sankcije EU zbog Navaljnog) neće promeniti Rusiju … takve stvari neće uspeti“, rekao je. „Besmisleno je ako mislimo da će Kina promeniti svoj unutrašnji poredak (prema Ujgurima) jer nam se to ne sviđa“, dodao je Kuper.\nOn je ocenio da bi sankcije mogle biti krajnji potez ako bi Rusija ponovo napala Ukrajinu ili Kina napala Tajvan. Ali više strateški potez prema Rusiji bio bi zaustavljanje sagorevanja fosilnih goriva primenom dalekosežnih smanjenja emisija CO2, rekao je Kuper.\nOn je dodao da uvek, kada je o Rusiji reč, klimatske promene vidi kao veliku nadu.\n„Svi ćemo prestati da koristimo gas i naftu, uz malo sreće, a onda će to primorati Rusiju da sve više počne da postaje zemlja slobodnog tržišta, a ne Saudijska Arabija sa (nuklearnim) raketama, što im omogućava da imaju politiku poput Saudijske Arabije“, rekao je Kuper.\nRelated Topics:BalkanEUnaglašenoRobert Kuper